
KUTATÓCSOPORT lá 


, Az agy felépül, nem születik." 
(Brain Research, 

Jack Shonkoff, 

Harvard University) 


A Soproni Egyetem Benedek Elek Pedagógiai Karán működik a - hazánkban unikálisnak 
mondható - Nemzetközi Kisgyermekkori Neuropedagógia Kutatócsoport és Laboratórium. 
Az interdiszciplináris tudomány és kutatási terület a kisgyermekkorról folytatott hazai és 
nemzetközi tudományos diskurzusok és innovációk birtokában válaszokat keres a legújabb 


kisgyermekkori neurológiai kutatási eredmények pedagógiai hasznosításának lehetőségeire. 


A kisgyermekkor, gyermekkor, az emberi élet első éveinek értelmezésében és megértésében 
az utóbbi években paradigmatikus változások következtek be. A korábban vallott tudományos 
megközelítések szerint az emberi agy fejlődése lineáris jellegű, így a gyermek egyfajta , még 
nem tökéletes lény". Ez a paradigma a gyermeket a felnőtt viszonyában tudta csak elképzelni, 
a jövő szempontjából tartotta a gyermekkort értelmezhetőnek, mintegy hiányállapotként 
definiálva. A gyermek legfőbb jellemzője így az a hiányállapot, melyet a fejlődés és a 
fejlesztés révén megszüntethető, vagyis a gyermek a felnőttség , normális" állapotába 
eljuttatható, azaz a gyermekkor fejlődési íve mentén a gyermekek , belenőnek" a felnőttek 


világába. Ugyanakkor a gyermekség értelmezése mentén megjelent a modern kor tudományos 

eredményeit figyelembe vevő gondolkodás, miszerint a gyermekkornak önálló értéke és 
funkciója van, a gyermekkor sajátos értékrenddel rendelkezik, értelmezni pedig saját 
mércéjével érdemes és lehetséges. Elismerve és elfogadva az emberi életút szakaszainak 
egymásutániságát, kapcsolódásait, továbbá az egyes életszakaszok alapvető jellemzőit és 
funkcióit, egy merőben új pedagógiai megközelítés bemutatására vállalkozunk. 

A kisgyermekkori neuropedagógia a  gyermekneurológia kutatási eredményeinek, a 
felerősödött — párbeszédéből született. A Soproni Egyetem Benedek Elek Pedagógiai Karán 
működik a Kisgyermekkori Neuropedagógia Kutatócsoport és Laboratórium (NeuPedLab). 
Az interdiszciplináris tudomány és kutatási terület a kisgyermekkorról folytatott hazai és 
nemzetközi tudományos diskurzusok és innovációk birtokában válaszokat keres a legújabb 
kisgyermekkori neurológiai kutatási eredmények pedagógiai hasznosításának lehetőségeire. A 
pedagógiai megítélés ezt a kérdéskört korábban a gyógypedagógia tárgykörébe sorolta, ma 
már a megközelítés erősen pozitivista, az egészséges gyermekből indul ki, elsősorban nem a 
deficittel, nem a hiányállapottal foglalkozik, sokkal inkább azt vizsgálja, hogyan 
támogathatjuk meg a gyermek idegrendszerének fejlődését a pedagógia eszközrendszerével. 
Kutatásunk elsősorban nem a mentális zavarokra, a gyengeségekre és sérülésekre fókuszál, 
hanem a gyermeki erősségekre és erényekre. A pedagógiai kezelés nem kizárólag a rosszul 
működő funkciók , megjavításából" áll, hanem a jól működő funkciók továbbfejlesztéséből, a 
gyermeki tapasztalás teljes spektrumát vizsgálja, nem csupán a lélek árnyoldalait. Így tehát a 
kisgyermekkori neuropedagógia nem a hiányállapotból indul ki, nem deficitalapú, 
megközelítése inkább fejlődésfókuszú, pozitivista, konstruktivista és pragmatikus. 

A kutatásokból kitűnik, hogy a legújabb neuro-tudományos eredmények figyelembevétele 
döntő módon befolyásolja a pedagógiai szakmai és innovációs tevékenységet. Ebből 
következően a kisgyermekkori agyfejlődés szolgálatába állított nevelő-fejlesztő munka 
hozzáadott értéke az óvodapedagógus módszertani megújulásra való törekvéseiben rejlik, 
aminek eredményeként az óvodáskori szenzitív periódus kiaknázásának irányvonala jól 
nyomon követhetővé válik. A neuro-tudományos eredmények átfogó megismerésének és 
szakmai  kompetenciahatárokon belül történő hasznosításának kitüntetett figyelem 
tulajdonítható. 

Gyermekneurológus, neveléstudományi kutató, pszichológus és gyakorló pedagógus azon 
dolgozik, hogy — a párbeszédből, a közös gondolkodásból és kutatásokból — újabb pedagógiai 
elméletek, innovációk szülessenek, megtámogatva a neurológia és a pedagógia közös tőről 


fakadó új tudományának fejlődését. 


Egy kutatás margójára 


Egy új, interdiszciplináris tudomány van a láthatáron, ami a gyermekkori neurológia kutatási 
közelmúltban felerősödött — párbeszédéből született. Az unikális jellegű témával foglalkozó 
kutatók a kisgyermekkorról folytatott hazai és nemzetközi tudományos diskurzusok és 
innovációk ismeretében válaszokat keresnek a kisgyermekkori neurológiai kutatási 
eredmények pedagógiai hasznosításának lehetőségeire. A különböző tudományok képviselői 
együtt kutatják a varázslatos gyermeki elmét, annak fejlődését és az abba való beavatkozás 
felelősségét, jó szándékú lehetőségeit és átgondolt módját. A kisgyermekkori elme egy világra 
nyíló ablak, a soha vissza nem térő lehetőségek ablaka.  Gyermekneurológus, 
neveléstudományi kutató, pszichológus és gyakorló pedagógus azon dolgozik, hogy — a 
párbeszédből, a közös gondolkodásból és kutatásból — újabb pedagógiai elméletek, 
innovációk szülessenek, megtámogatva a neurológia és a pedagógia közös tőről fakadó új 


tudományának fejlődését. 


Kutatási tevékenységünkhöz kapcsolódó eszközállományunk - humántudományi kutatások 
lévén - a jól felszerelt kari szakkönyvtár, az imponáló folyóirat-állomány és a folyamatosan 
bővülő digitális tudástár. Gyakorlóintézményeink, bázisintézményeink, a jól működő szakmai 
kapcsolatainkhoz kötődő intézmények (bölcsődék, óvodák, iskolák, szociális intézmények, 
önkormányzatok, felsőoktatási intézmények) biztosítják a feltételeket kutatási, fejlesztési és 
innovációs tevékenységünkhöz. A kari tudományos kutatási portfolió nagymértékben épít az 


érintettek aktivitására. 


Az emberi elme egy titokzatos szerv, mely állandó kihívások elé állítja a tudósokat és a 
kisgyermeknevelőket. A kutatási projekt két kulcsfontosságú vizsgálati területet foglal 
magába: a neurológia eredményeinek hatását a pedagógia gyakorlatára, valamint a 
pedagógusok tudását a kisgyermekkori tanulás természetéről. A kisgyermek elméje 
születéskor egyáltalán nincs készen, így is mondhatjuk: az agy az egyetlen olyan szervünk, 
mely túl korán születik. Az első nyolc esztendő az agyfejlődés csúcsideje, az elme bámulatos 
gyorsasággal fejlődik, hároméves korra az agyi hálózat már rendkívül fejlett. A 
kisgyermekkori nevelés és gondozás minősége jelentős mértékben befolyásolja az agyi 
hálózat és struktúra felépülését. Születéstől nyolcéves korig az agy olyan, mint egy mágikus 


szivacs — mindent magába szív. Ez az elme fejlődésének legszenzitívebb időszaka, a 

, lehetőségek ablaka?" — ekkor tanul az emberi elme a legtöbbet környezetéből. Az ablak 
viszonylag rövid ideig van nyitva, majd az ablak - nyolcéves kor körül kezdődő - 


becsukódásával párhuzamosan az alapvető agyi struktúra kiépülése is lassan befejeződik. 


A Soproni Egyetem Benedek Elek Pedagógiai Karán működik a Kisgyermekkori 
Neuropedagógia Kutatócsoport és Laboratórium. Az interdiszciplináris tudomány és kutatási 
terület hazánkban — eddigi ismereteik szerint - unikális jellegű, a kisgyermekkorról folytatott 
hazai és nemzetközi tudományos diskurzusok és innovációk birtokában válaszokat keres a 
legújabb kisgyermekkori neurológiai kutatási eredmények pedagógiai hasznosításának 
lehetőségeire. A Kutatócsoport 5 — 10 éves korú gyermekekkel és pedagógusjelöltekkel végez 
vizsgálatokat a Benedek Elek Pedagógiai Kar gyakorló óvodájában, bázisóvodáiban, valamint 


a Karral szakmai kapcsolatban álló általános iskolákban, illetve felsőoktatási intézményekben. 


Első eredmények 


Kutatásunk eredményeképpen egy új gyermekszemlélet és gyermekkép, új kisgyermek- 
nevelési paradigma formálódik. Az intézmények által korábban túlságosan nagyra értékelt, 
prioritásként kezelt kognitív intelligencia mellett egyre több szó esik az emocionális és a 
szociális nevelésről. A gyermekek fejlődése, nevelése, a kisgyermekkori agyfejlődés 
megtámogatása egy nemzet gyarapodásának kritikus kérdése, mivel csak a boldog, 
kiegyensúlyozott és jó képességű gyermekek válhatnak alapjává egy prosperáló, hosszútávon 
fenntartható társadalomnak. Amikor okos módon befektetünk  gyermekeinkbe és 
családjainkba, a következő generáció azt biztosan visszafizeti. A szeretetteljes és szakszerű, 
vagyis tudományosan is megalapozott nevelés, a biztonságot nyújtó kötődésrendszer és a 
stimuláló, ingergazdag környezet egyfajta kulcs a boldog és elégedett emberi életút 
megalapozásához. A kisgyermekkor, a kisgyermekkori fejlődés és fejlesztés még soha nem 
volt ennyire az emberrel foglalkozó tudományok fókuszában. Az ingergazdag, stimuláló 
környezet, a boldog gyermekkor, a feltétel nélküli elfogadás és a mindent átható szülőt, 
nevelői szeretet képezik a kisgyermeknevelés alapjait. Hosszú távon tehát csak a családot, a 
szülői és kisgyermeknevelői munkát alapvető értéknek tekintő társadalom lehet versenyképes, 


amely lelkileg és testileg egészséges generációkat képes felnevelni. 


A Kutatócsoport kisgyermekekkel és pedagógusjelöltekkel végez vizsgálatokat. A klasszikus 


mérési eljárások mellett, a 21. század informatikai forradalmának következtében 


szükségszerű, hogy a gyermeki személyiség és fejlődés monitorozásában, a gyermeki elme 
működésének, érzelmi életének feltérképezésében is megjelenjenek új utak, eljárások, 
innovatív technikai vívmányok. A kutatás során használt, a projekt segítségével megvásárolt 
díjnyertes Emotiv EPOC-t NeuroHeadset egy skálázható és kontextuális humán agykutatásra 
alkalmas készülék. A készülék segítségével viszonylag egyszerűen lehet megfigyelni a 
gyermeki idegrendszer kognitív, emocionális tevékenységét, arcmimikáját, hangulatváltozását 
és fejmozgását. Ezekhez az adatokhoz egy könnyen használható programozói felületen 
keresztül hozzá lehet férni, így bármilyen alkalmazásba könnyen integrálható. Az Emotiv 
Epoc Headset képes érzékelni a valós idejű változásokat az agy működésében, akár nagyon 
kismértékű feszültség-változások formájában is. Azért előnyös számunkra, mert nemcsak az 
agyhullámokat, hanem az érzelmeket és arckifejezéseket is képes kezelni. Az EPOCt jó 
lefedettséget biztosít a frontális és a prefrontális lebenyek esetében, valamint lefedi a 
temporális, parietális és occipitális lebenyeket is. Hat különböző kognitív állapotot mér valós 
időben: izgalom (arousal), érdeklődés (valencia), stressz (frusztráció), elkötelezettség unalom, 


figyelem (fókusz) és meditáció (relaxáció). 


Forrás: https://www.flickr.com/photos/thinkerthing/8075309856 


A kutatásból kitűnik, hogy a legújabb neuro-tudományos eredmények figyelembevétele döntő 
módon befolyásolja a pedagógiai szakmai és innovációs tevékenységet. Ebből következően a 


kisgyermekkori agyfejlődés szolgálatába állított nevelő-fejlesztő munka hozzáadott értéke az 

óvodapedagógus módszertani megújulásra való törekvéseiben rejlik, aminek eredményeként 
az óvodáskori szenzitív periódus kiaknázásának irányvonala jól nyomon követhetővé válik. A 
kutatással nyert adatok alátámasztják a konstruktív, továbbá a neuro-konstruktivista 
pedagógiai szemlélet érvényre juttatását az óvodai nevelés egészében. A gyermekek meglévő 
tudásának, tapasztalatainak és érdeklődésének figyelembevétele, emellett a korszerű nevelési 
alapelvek, a fejlesztő hatású környezet és a segítő-támogató kapcsolatok meglétére utaló jelek 
alapján az a következtetés vonható le, hogy a kedvező pedagógiai hatásrendszerben a fejlődő 
idegrendszer megtámogatásának módja sokkal célravezetőbb és eredményesebb. Az óvodai 
tevékenységrendszerben - a korábban megszokottól eltérően - a fixált gondolkodás helyébe 
lépő fejlődésfókuszú gondolkodás, az inspiráció, a kreativitás, a különböző megoldások és új 
utak keresése, az "aha-élmény", a konstruktív felfedezés lehetőségeinek biztosítása 


kellőképpen alátámasztják a pedagógiai tudatosságot. 


A pedagógia hazai térképének átrajzolása, sőt esetenként újrarajzolása, a nevelésben rejlő 
lehetőségek és a nevelői felelősség számbavétele mindenképpen időszerű — különös tekintettel 
eredményeinek pedagógiai következményeivel, hiszen a nevelés és a tanulás agyi háttere — 
meglátásunk szerint — egyfajta alap és kiindulási pont a pedagógiai gyakorlat számára. Az 
elmélet, a tudományos kutatás a praxis számára most újfajta üzenettel állt elő, ezt az üzenetet 
a gyermekekkel foglalkozó szülőknek, nagyszülőknek, illetve a nevelést hivatásszerűen 


gyakorló szakembereknek meg kell hallaniuk. 


Multiplikátorhatás 


A kutatási projekt jól szolgálja a Benedek Elek Pedagógiai Kar pozícióinak erősítését a 
nyugat-magyarországi régió kutatási piacán, hosszabb távon célunk kutatásvezetői és 
kutatásszervezői szerepek elérése. Karunk  versenyképességének egyik záloga — a 
felsőoktatási fejlesztési koncepcióval összhangban - a nemzetközi vérkeringésbe való 
bekapcsolódás erősítése és bővítése. Jelen projektünkben is részt vettek nemzetközi 
partnereink, mely a nemzetközi szakmai horizont bővítését segíti. Ez vitathatatlanul pozitív 


hatással van intézményünkre, annak hazai és külföldi megítélésre. 


Nem vagyunk már távol attól, hogy a bioinformatika vívmányai, az Emotiv EPOC- készülék 
és hozzá hasonló eszközök a gyermeki fejlődés mindennapos vizsgálati eszközei legyenek a 
hazai köznevelésben. Szükséges felhívni a kutatók és a pedagógiai közvélemény figyelmét a 


tudomány és a technika újabb eredményeire, azokra pedagógiai, idegtudományi, 

bioinformatikai interdiszciplináris kapcsolódási pontokra, kutatási lehetőségekre, amelyek a 


jövő generációi számára új gyakorlati implementációk sorát nyithatják meg. 


Ilyeneket többek között: 

- Egy hazánkban új interdiszciplináris tudomány bemutatása - pilotkutatások 

— Nemzetközi szakirodalom feldolgozása, , jógyakorlatok" komparatív elemzése 

— Mit tudunk és mit teszünk? — a tudományterület alkalmazhatósága a pedagógia 
gyakorlatában 

-  Szemléletformálás, attitűdformálás 

—-  Innováció, tananyag-és képzésfejlesztés 

— Megoldási lehetőségek, válaszok a bölcsőde — óvoda — iskola átmenet problematikájára 

— Adalékok a közoktatás, a pedagógusképzés reformjához 

- Országos módszertani ajánlások, módszertani hatástanulmány 

- A gyermekkor értelmezésének új tudományos megközelítései 

— Az új neurológiai, neuropedagógiai ismeretek publikálása, integrálása az oktatásba, a 


képzésbe 


A fentiek alapján kijelenthetjük, hogy a Kisgyermekkori neuropedagógiai kutatások - Az 
elektorenkefalográfia (EEG) alkalmazása az oktatás és a pedagógiai gyakorlat kutatásában 
címet viselő projektünk jelentős mértékben hozzájárul az interdiszciplináris tudomány 


megismeréséhez, megértéséhez, további kutatások elindításához, valamint a kar 


ML ALA 


A tanulásról alkotott kép 


A tanulásról alkotott kép folyamatosan változik. Sokan még ma is a tanulást az iskolához 
kapcsolják, pedig egész életünkben tanulunk. Nem kisebbítve az intézményes tanulás 
jelentőségét, kijelenthetjük, hogy felnőtt korunkra tudásunk egy jelentős részét intézményen 
kívül szerezzük meg, ma már egyre több szó esik az otthonról hozott tudásról, az észrevétlen 
(rejtett) tudáselsajátításról és tanítás nélküli tanulásról. Megismerve a gyermekkori agykutatás 
és tanulás legújabb eredményeit, megállapíthatjuk, hogy életünk első éveiben - az 
intézményes tanulás előtti időszakban — sok minden eldől, ekkor alapozzuk meg a kisgyermek 


személyiségét, tudásrendszerét, a világhoz és benne az emberekhez fűződő viszonyát. Nem 

mindegy tehát, hogy mit adunk és mit nem adunk kisgyermekeinknek az élet első éveiben, 
hiszen a gyermekkori agy az első hat esztendőben rendkívüli aktivitást mutat. Kár lenne és 
bűn lenne ezt a szenzitív időszakot semmibe venni. Egy bizonyos: a tanulás az ember 
legáltalánosabb és legbonyolultabb tevékenysége. A legáltalánosabb, hiszen születésünktől 
halálunkig tanulunk; legbonyolultabb, hiszen az emberi agy működése még sok — sok titkot és 
megválaszolatlan kérdést rejteget. Az agykutatás már sok mindent feltárt a tanulás élettani, 
neurológiai hátteréről, a memória működéséről, de még mindig sok a fehér folt az agy 
működésében. Maga a tudás a tanulás eredményeként az agyban létrejövő pszichikus 


epe, 


annak terméke, maga a gondolat szellemi, ma még nehezen vizsgáltató. 


A nevelés egyes társadalmi szakaszaiban különböző tanulásfelfogások láttak napvilágot, a 
középkor évszázadait elsősorban a jól körülhatárolt, pontosan definiált ismeretek átadása, 
közvetítése és számonkérése jellemezte. Ugyanakkor az empirizmus, a tapasztalati 
megismerésre épülő felfogás jelentős áttörést eredményezett a tanulás értelmezésében, mely 


szerint az érzékszervek rendkívül jelentős szerepet töltenek be a tanulás folyamatában. 


Comenius is gyakran idézi a híres középkori mondást, miszerint semmi nincs az 
értelmünkben, ami korábban nem lett volna az érzeteinkben, vagyis tudásunkat 
tapasztalatainkból merítjük. Ebből született meg Comenius szenzualista pedagógiája, melyben 
a szemléltetésnek, az ingergazdag környezetnek rendkívül nagy jelentőséget tulajdonít. 
Egyébként a gyermekkori agykutatás mai eredményei ismételten alátámasztják a gyermeket 
ért korai ingerek, a tapasztalatokban gazdag környezet jelentőségét. Az empirizmusból nőtte 
ki magát az amerikai John Dewey által részletesen kidolgozott pragmatista pedagógia, mely 
szerint a tanulás nem más, mint tapasztalás és cselekvés, a tanulási folyamat lényege a 
cselekvési szituáció, melyben a pedagógus támogató, facilitáló szerepet tölt be (Dewey, 
1912). Nem véletlen, hogy a XX. századi reformpedagógiai irányzatok szinte kivétel nélkül a 
tanítás helyett inkább a tanulásra, az ismeretátadás helyett a felfedezésre, a cselekvésre, a 
gyermekek tevékenykedtetésére helyezik a fő hangsúlyt (Németh és Ehrenhard, 1999). A 
pragmatista pedagógia az induktív megismerésre helyezi a hangsúlyt, sajátos módszere pedig 


a projektoktatás. 


A XX. század végén megjelent egyik legújabb tanuláselméleti paradigma a konstruktív 
pedagógia, mely a megismerési folyamat helyett inkább a tanuló gyermekre, a gyermek belső 


világára koncentrál. A konstruktivista pedagógia magyarországi képviselője és terjesztője 

Nahalka István. A konstruktivista tanulásfelfogás szerint a tudás kész rendszerként nem 
vehető át a pedagógustól, a gyermek nem megszerzi, nem interiorizálja a tudást, hanem 
sokkal inkább létrehozza, megkonstruálja azt (Nahalka, 2002). Ezért ennek az irányzatnak a 
filozófiája, központi kategóriája az önmagát megteremtő ember (self-made man). A 
megismerési folyamatnál sokkal fontosabb lesz így az értelmező, alkotó, strukturáló gyermeki 
elme. A tanulás így az aktív, megismerő elmében zajlik, építve a gyermekben már meglévő 
tudás - bázisra, a folyamatosan változó, bővülő agyi struktúráira, amit a szakirodalom a 
, mentális térkép", vagy , világmodell" kifejezéssel definiál. Az újonnan megkonstruált 
ismeret, tapasztalat, képesség a gyermek által létrehozott struktúrába épül be, így a gyermek 
sajátjává válik, különös színezettel és minőséggel. A folyamat fő irányítója maga a világot 
megtanuló, felfedező gyermek, az önmagát megteremtő gyermek (self-made child); a 
pedagógus, a nevelő ennek az építkezési folyamatnak egyik katalizátora, segítője, támogatója. 
A tudást nem a pedagógus hozza létre a gyermekben, hanem segíti a tanuló kisgyermek saját 
gondolati struktúráinak felépülését, vagyis optimális feltételeket teremt ahhoz, hogy ez a belső 
építkezés minél eredményesebb legyen. Ez a szemléletmód fontos szerepet szán a 
pedagógusnak a gyerekek előzetes tudásának feltárásában és a segítő tanulási környezet 


kialakításában. 


A konstruktivizmus megalapozója Jean Piaget svájci pszichológus, aki szerint a megismerés a 
való világ viszonyainak cselekvés segítségével történő belsővé válása, a tudás pedig aktív 
tevékenység eredményeképpen a környezetre reagáló rendszer. Piaget szerint a tudás az agy 
konstrukciós működésének eredménye, a belső világ, vagyis a kognitív rendszer és a külső 
világ, a tapasztalatok kölcsönhatása, egymásra hatása (Piaget, 1970). Piaget hatására a 
tanítvány, Seymour Papert tovább finomította a konstruktivizmus felfogását, miszerint a 
gyerekek saját gondolati struktúráik építői, továbbá el kell ismerni a tanítás nélküli tanulást. 
Papert szerint a gyermekek megismerési, tapasztalatszerzési motivációja leggyakrabban 
természetes, önkéntelenül érdeklődnek a környezetük iránt, melynek állandó vizsgálata, 
megfigyelése jellemzi őket (Papert, 1988). Az "észrevétlen" tanulás — tudásszerzés felfedező 
és érzékelő dominanciájú, gyakran nonverbális és teljes mértékben a kisgyermek által 
vezérelt. A konstruktív tanulásértelmezés szerint a gyerekek tudásukat a nekik megfelelően 
kialakított környezetben, a saját problémájukkal foglalkozva, aktív, alkotó, felfedező 
tevékenység során szerzik meg. Minden tanuló akkor kapja meg a továbblépéshez szükséges 
ismeretet — építőanyagot — amikor arra munkájában szüksége van. Így a legnagyobb esély 


arra, hogy az új információ a kognitív struktúrába beépül, és valódi tudássá válik. A tanulás, 

mint tudásépítés (konstrukció) mindig a felnőttek által jól megszervezett és segített és a 
gyerekek által irányított és elfogadott módon, hiteles problémahelyzetek megoldása közben 


zajlik. 


J. Piaget 


Forrás: https://www.biography.com/scientist/jean-piaget 


A gyermek saját tudását tehát nem kész rendszerként veszi át, azt aktív konstrukcióval saját 
maga hozza létre. A folyamat főszereplője így maga a tanuló kisgyermek, a pedagógusi 
segítség az ő szükségletéhez alkalmazkodik. A nevelő helyét és szerepét vizsgálva a 
konstruktív pedagógiában, a Montessori-féle mottó jut eszünkbe: segíts nekem, hogy magam 
csinálhassam. A hagyományos, rendszerkövető tanítás-tanulási paradigmáról elmondhatjuk, 
hogy olcsóbb, jól kidolgozott, kézben tarthatóbb, előbb elérhető a (vélt) tudás. A 
konstruktivista tanulás-tanítás költségesebb, a nevelő részéről komolyabb felkészülést 
igényel, később érhető el a (valódi) tudás, ugyanakkor ez a tanulásértelmezés még minden 


részletében nem teljesen kidolgozott. 

Neurokonstruktivizmus, neuropedagógia! 


A konstruktivizmus az eddigi érésközpontú megközelítéssel szemben egy fejlődésközpontú 
elméleti keretet jelent, a neurokonstruktivizmus pedig még ennél is tovább megy. Egyed 
Katalin megfogalmazásában: az eddigi, a gyermeket, mint individuumot értelmező 
megközelítéseket a kognitív szerveződés, az , idegrendszer szintjére is kiterjeszti, miközben 
egyetlen interaktív rendszerbe foglalja a neurális működés különböző szintjeit és a 
fejlődéslélektan által korábban leírt környezeti szinteket. ... [A neurokonstruktivizmus] 
feltételezi, hogy a fejlődés nem előre programozott, de a fejlődő ember nem is a külső hatások 
passzív , elszenvedője". A neuro előtag azt fejezi ki, hogy a neurokonstruktivizmus a fejlődés 
alkotó folyamatában a gyermekről fejlődő idegrendszerével együtt gondolkodik. Feltételezése 
szerint akkor érthetjük meg a viselkedést és a fejlődést, ha a fejlődő neurális rendszert a 
komplex konstrukciós folyamat részeként kezeljük. Összekapcsolja tehát a fejlődést — annak 
különböző aspektusait: érzékelés és észlelés, kogníció, érzelmek stb. — a neurális fejlődéssel. 
Erősen hangsúlyozza az agy és a fejlődés közötti kölcsönös kapcsolatot. A fejlődés 
konstruktív folyamatában az agy maga is a környezetéhez alkalmazkodó, komplex biológiai 
rendszerként vesz részt, illetve az agy fejlődése is egy rugalmas rendszer környezethez való 
alkalmazkodásának következménye. Ebből adódóan az agy és egyben a gyermek fejlődésének 
jellemzésére a legfontosabb fogalmaink a  plaszticitás (rugalmasság) és az 


alkalmazkodóképesség lesznek" (Egyed, 2011: 178-179). 


! A bekezdés Farnady-Landerl Viktória: Kisgyermekkor, tanulás, társak — a kisgyermekkori személyes és 
szociális kompetenciák neuropedagógiai kontextusai című publikációjának egy kivonata. 

Forrás: https://neuropedagogiadothu.wordpress.com/ 


A gyermeki tanulásra vonatkozó új tudományos ismeretek és nézetek, valamint a legújabb 
agykutatási eredmények hatására napjainkban egy új pedagógiai tudományág, a 
neuropedagógia kialakulását figyelhetjük meg, amelynek fókuszában az a kérdéskör áll, hogy 
hogyan tanul a gyermek, hogyan lehet a számára legoptimálisabb komplex tanulási 
feltételrendszert megteremteni, hogyan segíthetjük a tanulásban. A neuropedagógia egy 
meglehetősen széles körű interdiszciplináris tudományos párbeszédből meríti alapjait: a 
neveléselmélet, a pedagógia tudományát és alágait - mint didaktika, gyógypedagógia, 
szociálpedagógia, fejlesztőpedagógia - ötvözi a neurobiológia, neurológia, gyermekkori 
ideglélektan, kognitív pszichológia, neuropszichológia, neurofiziológia, szociálpszichológia, 
tapasztalataival és eredményeivel úgy, hogy mindezen tudományterületek releváns kvalitatív 
és kvantitatív kutatási eredményeit és tapasztalatait igyekszik a nevelési-oktatási folyamatok 


gyakorlatába integrálni. 


A neuropedagógia a gyermeki fejlődést a külső- és belső tényezők összefüggéseiben, komplex 
módon vizsgálja. A neuropedagógia célja, hogy a fejlődés, a tanulás (belső) folyamatát a 
külső és belső kölcsönhatások rendszerében értelmezze, illetve hogy leírja e folyamat 


neurobiológiai és kognitív pszichológiai aspektusú ok-okozati törvényszerűségeit, valamint 

azokat a szabályszerűségeket, amelyek a pedagógusok számára a tanulási folyamatok 
optimális támogatásához szükséges eljárásokhoz elengedhetetlenek. A neuropedagógia célja 
egy olyan pedagógiai praxis elméletének és gyakorlatának a megteremtése, amely a 
társtudományok eredményeit magába integrálva arra törekszik, hogy leírja a gyermek 
elméjében lezajló különböző tudatos és tudattalan tanulási folyamatokat. A neuropedagógia 
egyben a pedagógiai praxis során egy olyan beállítódást is jelent, melynek meghatározója, 
hogy a pedagógiai tevékenységek tervezésekor, elemzésekor,  megvalósításakor, 
értékelésekor, fejlesztésekor az agyi fejlődés és a tanulás neurobiológiai meghatározóiból 


indul ki. 


A pedagógia és a kognitív tudományok összefonódásából született neuropedagógia 
paradigmáinak egyik alapvető meghatározója, hogy a pedagógia eddigi fókuszát az optimális 
oktatási tartalmakról, a tanulási környezet kialakításáról, arról, hogy milyen tanítási 
módszerekkel érhető el a legtartósabb és kompetencia szintű elsajátítás, milyen technikákkal 


hívhatóak elő leghatékonyabban a tudástartalmak, azon területek felé irányítja át, 


- . amelyek a gyermek fejlődésének, tanulásának holisztikus megközelítését, 

- . a tanulás belső folyamatának és külső kontextusainak megértését, 

- a gyermek előzetes tudásrendszerének szerveződésének megértését, ennek 
keretében a gyermek belső tudáskonstruktumainak szociális kontextusában való 
vizsgálatát, 

- . a gyermekből fakadó természetes kíváncsiság és belső motívumok, az optimális 


szociális kontextus kialakítását célozzák. 


Összefoglalva elmondható, hogy a neurokonstruktivista elméletből fakadó neuropedagógia 
paradigmaváltást sürget a pedagógiában, értelmezésében a gyermek fejlődése egy külső és 
belső tényezők, komponensek dinamikus, önszerveződő rendszerét jelenti. Az eddigi 
moduláris megközelítéssel szemben [miszerint a személyiség egyes komponensei, biológiai 
értelemben az agy különböző területei egymástól függetlenül, terület specifikusan érnek és 
fejlődnek] a nevelés során a fejlődést, mint interaktív, tranzakcionális folyamatok összefüggő 
rendszert értelmezi, amelyben egy adott fejlődési terület szoros összefüggésben és 
kölcsönhatásban áll a többi területtel is. Egy-egy atipikus fejlődés [akár egy késleltetett 
időbeliség] befolyásolja az összes többi terület fejlődését is [a negatív változás tehát nem 


terület specifikus, hanem a teljes rendszert érinti]. 

Mindezzel összefüggésben a gyermeki fejlődés és különösen annak kisgyermekkori szakasza 
meghatározó jelentőségű az egész személyiséget érintő minden későbbi aspektus 
szempontjából. A nevelés és oktatás eddigi input-orientált és kognitív képességekre 


összpontosító elméletének és gyakorlatának 


- . a biológiai aspektusok és környezeti hatások közötti kölcsönös, tranzakcionális 
kapcsolatokat figyelembe vevő, 

- a genetikai-, a neurális-, a személyiség kognitív és érzelmi tényezőinek, 
motívumainak, képességeinek és [személyes-, szociális-, kognitív- és érzelmi-] 


kompetenciáinak egységében gondolkodó pedagógiává kell válnia. 


Pedagógiai sikerkritériumok neuropedagógiai megközelítésben 


A XXI. század kihívásaira választ adó nevelés — oktatás biztosítását célzó intézmények 
működtetése, a NAT és a kerettantervek fejlesztési követelményeinek, valamint különösen a 
kompetencialapú oktatás feltételeinek való megfelelés rendkívül összetett folyamatok és 
tevékenységrendszerek elé állítják a pedagógusokat, oktatáspolitikusokat a szervezet-, 


tudásmenedzsment és a mindennapos pedagógiai tevékenységek területén is. 


Az mára a legtöbb pedagógus számára már nem ismeretlen, hogy mi a különbség a korábbi 
ismeret-központú, valamint a kompetenciaalapú oktatás kimenet-orientált pedagógiája között. 
A  minőségbiztosítás fogalma sem cseng idegenül a pedagógiában. A szervezeti 
minőségirányítás és minőségbiztosítás területén például a TOM, EFOM, vagy ISO 9001, 
illetve munkavállalói szinten a pedagógusok életpálya-modellje, a tanulók szintjén a 
kompetenciamérések, mind e területhez kapcsolódó, sokat tárgyalt kérdések. Ugyanakkor 
mindennek gyakorlata, esetleges szabványosítása meglehetősen nagy fejlesztési potenciált 
hordoz magában, a gyakorlati megvalósulás nehézkes, gyakran kimerül az adminisztratív 
kötelezettségek teljesítésének szintjén. A neuropedagógia egyik legfontosabb alapfelvetése, 
hogy a pedagógiai eredményességet egy egészen új dimenzióba helyezi: így azt egy komplex, 
dinamikus és multidiszciplináris rendszerben értelmezzük. A szervezeti és tágabb környezeti 
szintek (jogszabályok, oktatásirányítás), a munkavállalói, tanulói szintek közvetlenül 
összekapcsolódnak egymással. Mindezeket egy egymásra egyidejűleg ható, tranzakcionális 
rendszerben értelmezzük úgy, hogy közben a tanulói szinten sem pusztán a fejlesztendő 
kompetenciák tartalmi leírását értjük, hanem azokat (neuro-) biológiai összefüggéseiben és 

széles interdiszciplináris alapokra helyezve tárgyaljuk. Mindennek értelmében a pedagógiai 
siker egyik fontos feltétele a pedagógiai minőségirányítás, melynek alapját a tudatos, és 
szakmailag megalapozott tervezés, ellenőrzés, értékelés és változásmenedzsment folyamata 
adja. A minőségirányítást ugyanúgy meghatározzák a tanulási folyamatok belső (biológiai, 
pszichológiai) feltételei, mint a pedagógiai tartalmak (kompetencia alapú oktatás kimeneti 
követelményei), a rendelkezésre álló infrastrukturális feltételek, taneszközök, a humán 
erőforrás és a szervezeti, intézményi struktúrák, az anyagi erőforrások, valamint a 


jogszabályi-, oktatáspolitikai keretrendszer is. 


Általánosságban véve azt mondhatjuk, hogy a mindmáig jellemző pedagógiai tervezés során 
megfogalmazzuk hosszú- és rövidtávú céljainkat, meghatározzuk az ezekhez rendelt 
sikerkritériumokat, majd mindezek alapján leírjuk ezek megvalósításához szükséges döntések 
és cselekvések programját, a rendelkezésre álló idő, a források, a felelősség, a résztvevő 
egyének és csoportok összefüggésében. Mindezek során gyakran hiányzik az ún. kezdet-vég 
elemzés, a sikerkritériumok és a rendelkezésre álló erőforrások külsőleg meghatározott 
tényezők. A folyamat végén a mérést és értékelést követően pedig lezárul a folyamat. A 
pedagógiai minőségügy kapcsán a minőségbiztosításra való törekvések szélesebb körben 
elterjedtek és oktatáspolitikai szinten is megjelentek már ehhez kötődő előírások, sztenderdek, 
ugyanakkor a fentebb említett minőségirányítás, melynek célja magának a tanulási 
eredményesség érdekében való adott minőségi szint elérése, meglehetősen gyerekcipőben jár 
még. A minőségirányítás célja az intézmény, mint szervezet egészének szisztematikus 
együttműködése, ami magának az intézménynek tulajdonképpen belső ügye, nem pedig 
felülről érkező előírások sokasága. Neuropedagógiai megközelítésben a pedagógiai 
minőségirányításnak lényeges eleme, hogy bár a követelményrendszer külsőleg meghatározott 
(az adott kultúrába való beilleszkedés és eredményes érvényesülés feltételei), de a 
sikerkritériumok kialakításánál figyelembe veszi az értékelés kvalitatív és individuális 
jellegét, illetve a gyermek természetes fejlődési folyamatát. Továbbá nem csak a gyermekre 
fókuszál, hanem az intézményt, mint szervezetet, a pedagógusokat, a tanított tartalmakat, a 
gyermekek szociokulturális hátterét egymásra egyidejüleg ható tényezőként, egységes 
folyamatban értelmezi. A gyakorlatban tehát azt mondhatjuk, hogy például az intézmény 
különböző igazgatási kérdései, az órarendszervezés, a taneszközök, a nevelőtestületi 
folyamatok, az osztály csoportdinamikája, a szülők, a pedagógus-továbbképzések tartalma, az 


egyes tanulók kölcsönösen hatnak egymásra. 

Az oktatás nem akkor eredményes, a tanulás nem akkor sikeres, ha minden gyermek azonos 
szinten teljesít, hanem ha adott pedagógiai folyamat a legoptimálisabb szinten segítette elő a 
gyermekek fejlődését, az alapkészségek elsajátítását és kulcskompetenciáiknak fejlődését. Az 
egyéni haladási tempó ebben az értelemben nem pusztán a különböző tanulási problémával 
küzdő SNI-s és BIM-es gyermekek fejlesztésével kapcsolatos fogalom, hanem a pedagógiai 
tevékenységek természetes része. A gyermekek kompetenciáinak kialakulása a saját fejlődési 
ívük mentén folyamatos, melyet nem adott időszakra vonatkozó (tantervi) követelményekben 
írhatóak le, hanem az adott kompetenciaterülethez kapcsolódóan megfogalmazott készségek 
egymásra épülő szintjeiben. Nem a gyermeket és a pedagógus módszereit alakítjuk a 
tankönyvekhez, vagy más előírt tartalmakhoz, hanem a gyermekekhez, adott pedagógushoz 
illeszkedő taneszközöket alkalmazzuk. Ennek eredményeképpen a tanulási folyamat 
sikerkritériumainak keretrendszere bár részben kívülről meghatározott, a tanulási folyamat 
maga nem kívülről ütemezett, hanem a gyermek természetes fejlődésének külső és belső 
feltételeitől egyaránt függően egyéni meghatározottságú. A neuropedagógiai elméletkeretben 
magától értetődő kiindulási pont, hogy az egyén személyes kompetenciáinak különböző 
komponensei, mint például az énkép, szelf, önértékelés, érzelmek, a tapasztalatokból fakadó 
emlékek meghatározzák a világról alkotott képünk mellett tudásunkat, készségeinket, 
kompetenciáinkat is. Ezért minden gyermeket meg kell ismerni a folyamat elején, ehhez a 
szinthez képest kell fejleszteni (az ún. kezdet-vég elemzés tehát szintén magába foglalja mind 


az individuális, mind az intézményi és környezeti szinteket is). 


Mindezeken túl a gyermeknek (és minden más érintettnek is) folyamatosan lehetőséget kell 
teremteni a visszajelzésre. A gyermek és a pedagógus nem elszenvedője, vagy végrehajtója az 
oktatásnak, hanem tevékenyen befolyásolja, alakítja is azt. A pedagógiai minőségirányítás 
azért sem működhet a gyermekek és pedagógusok nélkül, mert annak központi tartalma a 
tanulási folyamatokhoz kötődik. Mivel a tanulás egy belső folyamat, melynek szociális 
kontextusai meghatározóak, e folyamatok minőségét a gyermek maga, a pedagógus és a 


szükebb és tágabb környezet is közvetlenül alakítja (Bardócz-Tódor, 2001). 


A neuropedagógiai szemléletmód tehát nem csak a gyermekek szempontjából jelenthet 
áttörést egy a XXI. század kihívásaira hosszútávon sikeres válaszokat adni képes pedagógia 
felé, de ez a fajta neurokonstruktivizmusból táplálkozó megközelítése életünknek, 
fejlődésünknek ugyanilyen meghatározó jelentőségű lehet a pedagógusok saját szakmai 
fejlődése és sikeressége és az intézmények irányítása, működése szempontjából is. Gerald 
Hüther német neurobiológus úgy véli, hogy a , szociális agy" elméletéből kiindulva a 

pedagógiai sikeresség eléréséhez a megoldást nem új eszközök, technikák és módszerek 
kifejlesztése jelentheti, hanem az eddigi kapcsolati — és tanulási kultúránk teljes átalakítása, az 
egymáshoz való viszonyunk javítása, a kreativitás, proszocialitás, empátia, felelősségvállalási 
hajlandóság fejlesztése. Azok a stratégiák, amelyek aztán végül adott közegben (intézmény, 
nevelőtestület, osztályközösség, kiscsoport, egyén) sikerre vezetnek, bizonyára teljesen 
különbözőek lesznek. Hüther úgy véli, hogy a siker akkor érhető el, ha a gyermekek, 
pedagógusok magukat nem értékelések, utasítások, intézkedések, vagy a felsőbb vezetés 
érdekei szerint vezérelt , objektumokként" élik meg, hanem olyan , szubjektumokká" 
válhatnak, akikben (szakmailag) megbíznak, akik felelősen tevékenykedhetnek családi és 


intézményi közegben is (Hüther 2015a,b). 


A sikerkritériumok teljesülésének mérése kapcsán fontos megjegyezni, hogy a hagyományos 
pedagógiai, oktatásirányítási gyakorlattal ellentétben neuropedagógiai rendszerszemléletben 
az értékeléssel a minőségirányítási folyamat nem zárul le, vizsgálni kell a mérés és értékelés 
személyes és intézményi szintű visszahatási folyamatait is, valamint a külső és belső 
elvárásoknak való megfeleléshez, az eredményekkel való elégedettséghez viszonyított, 
technikai és tartalmi, minőségi értelemben vett változási — változtatási szükségleteket is. A 
sikerkritériumok teljesülésének mérésén túl éppen ezért tehát nyomon követjük és elemezzük 
a különböző siker- és kudarctényezőket is, illetve az azokból fakadó, szükséges változtatási 
elemeket is. Miután képet kaptunk a gyermekek, pedagógusok és az intézmény 
teljesítményéről, együttműködéséről és ezeket az eredményeket a környezethez képest (külső 
elvárások, más intézmények, munkaerő-piaci szükségletek, családok szociokulturális 
hátteréből fakadó szükségletek, stb.) relativizáltuk, változtatjuk és folyamatosan fejlesztjük a 
pedagógiai tevékenységek rendszerét (módszertan és tartalom) és az intézményi folyamatokat 
is. A minőségirányítás ebben az értelemben egy állandó, belső (intézményi), spirálisan 
szerveződő, az individuális, intézményi és környezeti szinteket is magában foglaló, átfogó 
kerete az oktatásnak. A tanulói kompetenciamérések éppen úgy szerves részét képezik, mint 
például a nevelőtestületi folyamatok. E különböző területek eredményei együttesen 
határozzák meg az oktatás sikerességét, egymásra közvetlenül hatnak, éppen ezért a 
pedagógiai praxis alakítása során is (a többi szinttel együtt) egyidejűleg figyelembe kell venni 
ezeket. Neuropedagógiai megközelítésben tehát a pedagógiai sikert a rendszerszemlélet 
határozza meg: egyidejűleg ható tényezőként tekintünk mind a nevelési-oktatási 
tevékenységre, mind az intézményre, mint szervezetre, mind az abban tanulókra, tanítókra, 
más munkatársakra, szülőkre és támogató szakemberekre, valamint a szűkebb és tágabb — 


financiális, infrastrukturális, jogszabályi, kulturális, társadalmi stb.- környezetre. 

A tanulás neurokonstruktivista megközelítése 


Ld ZELŐ A 


egymástól független, statikus, előhívásra megjelenő adatcsomagok. Ez a korábbi emlékezetre 
és tanulásra vonatkozó nézetekkel gyökeresen szemben álló új paradigma az 1960-as évektől 
kezdett teret hódítani, és legfőbb sajátossága, hogy az emlékezetet ún. szituatív rekonstruáló 
folyamatokként értelmezi, központi problematikájának pedig már nem az információk 
, elvesztését", vagy a tárolás problémáit tekinti, hanem az információk előhívását (Racsmány, 
2014). Tudásunk tehát egy sajátos és egyedi önszerveződő rendszer, amely személyiségünk 
belső " komponensrendszereivel  — (motívumainkkal,  érzelmeinkkel,  tapasztalatainkkal) 
együttesen dinamikusan szerveződik, azaz folyamatosan változik. Emlékeink, az ebből fakadó 
tudásunk nem egyszerűen , tárolódik" valahol az agyunkban, hanem személyiségünk sajátos 
szerveződéséhez , illeszkedik", változik. E változások pedig a minket érő szociális kontextus 
hatásaival kölcsönhatásban állnak, így folyamatosak, az információk (tudás) mindenféle 


reprodukciójánál megfigyelhetők és relatívak, vagyis dinamikusan szerveződnek. 


A kognitív szerveződés (az egyén gondolatrendszere, jelentéshálója) szempontjából jelentős 
szerepe van a neuroplaszticitásnak és az azt jellemző ún. érzékeny periódusoknak. A kora 
gyermekkorban, különösen az első hónapokban rendkívül gyorsan alakulnak ki az idegsejtek 
közötti kapcsolatok [szinapszisok], , hároméves korra a szinaptikus sűrűség az agy minden 


területén kb. 5090-kal magasabb, mint felnőtt korban" (Egyed, 2011: 166). 


A személyiségfejlődést, és ezzel együtt kompetenciáink fejlődését is a biológiai érés és a 
szocializáció mellet meghatározó egyik alapvető folyamat a tanulás folyamata. Az, hogy az 
egyén pontosan miért és hogyan tanul, ma is a pedagógiai tartalmú tudományos vizsgálatok 
egyik legfontosabb kérdése. E vizsgálatokkal kapcsolatban nincsen egyértelmű válasz arra a 


kérdésre sem, hogy mit is jelent maga a tanulás. 


Egyes neurobiológusok (például Manfred Spitzer, vagy Gerald Hüther) a tanulást 
meglehetősen széles értelemben definiálják, gyakorlatilag minden olyan folyamatot, 
amelynek hatására idegsejtek között kapcsolatok jönnek létre, vagy változnak meg, 
tanulásnak neveznek. E kutatások középpontjában az egyén és környezete közötti hatás 
kölcsönhatásának hatékonysága, az egyén ilyen értelemben vett sikerességének és 
önmegvalósításának, boldogságának, érvényesülésének kérdéskörei állnak. A memóriakutatás 


(neuropszichológia és kísérleti pszichológia) szempontjából a tanulás egy szűkebben 

értelmezett folyamat, mely a tudás megszerzésére, illetve a tárolt információk előhívására 


összpontosít. 


A tanulással összefüggésben egyre nagyobb hangsúlyt kap az ún. , kívánatos-nehézség" elve, 
melynek fogalmát Robert Bjork vezette be. Arra hívta fel a figyelmet, hogy a tanulás 
folyamán az információk elsajátítását nehezítő tényezők hosszú távon jelentősen serkentik a 
teljesítményt (Racsmány, 2014). E gondolatok számos kognitív tudomány képviselőinek 
tanulás-elméleteiben is megjelennek, például Csíkszentmihályi Mihály Flow-elméletében 
(optimális kihívás), vagy Gerald Hüther természetes gyermeki tanulási ciklus modelljében 


(sikeresen teljesíthető kihívás), illetve a modern motivációelméletekben is. 


Az amerikai Stanford Egyetem pszichológusa, a világ egyik vezető személyiség-, szociál- és 
fejlődéspszichológia kutatója, Carol S. Dweck elméletében rávilágított a tudati beállítódások 
jelentőségére a teljesítmény (siker) kapcsán. Álláspontja szerint nem csupán a tehetség és a 
képességek mértéke határozza meg a sikeres teljesítményt, hanem a gyermek, illetve az egyén 
tudati beállítódása is. Megkülönbözteti az ún. rögzült tudatot (fixed mindset), illetve a 
termékeny tudatot (growth mindset). A kettő közötti különbség lényege abban áll, hogy amíg 
a gyakran már gyermekkorban kialakuló rögzült tudat esetén intelligenciánkat adottnak és 
statikusnak éljük meg, tudatunk a teljesítésre, megfelelésre fókuszál, a hibázás negatív dolog, 
addig termékeny tudati beállítódásnál meggyőződésünk, hogy alapvető tulajdonságainkat saját 
magunk formálhatjuk, tudatunk a fejlődésre fókuszál, a hibákból tanul. Mindenki képes 
változni, magát fejleszteni, képességeket elsajátítani a tevékeny akarata (elhatározás, 


erőfeszítés, cselekvés, tapasztalat) által (Dweck, 2015). 


A tanulási folyamat és a memória megismerésére irányuló legújabb neuropszichológiai 
kutatási eredmények mellett felhívják a figyelmet arra, hogy a motívum és képességrendszer, 
személyes attitűdök és beállítódások mellett a tanulás meghatározó elemét az érzelmek 
jelentik. . Az érzelmek nemcsak befolyásolják, hanem szabályozzák is az 
információfeldolgozás folyamatát (Adolphs-Damasio, 2003). E vizsgálatok bebizonyították, 
hogy a kognitív folyamatok az érzelmekkel szoros összefüggésben állnak. Szily Erika 
ismerteti doktori értekezésében, hogy az érzelmi folyamatokban részt vevő agyi struktúrák 
közül az ún. dorzális rendszerben (részei a hippokampusz, valamint az anterior cinguláris 
kéreg és a prefrontális kéreg dorzális területei) , integrálódnak a kognitív és az érzelmi 


folyamatok, kölcsönösen befolyásolva egymás működését" (Szily, 2010:14). 


21 


Mindezekkel összhangban mára egy új gyermekszemlélet és gyermekkép formálódik. Az 
intézmények által korábban túlságosan nagyra értékelt, prioritásként kezelt kognitív 
intelligencia mellett egyre több szó esik az emocionális és a szociális nevelésről. Ma már mást 
jelent intelligensnek lenni, mint akár csak néhány évtizeddel ezelőtt. Az Európai Unió 
oktatással, képzéssel foglalkozó dokumentumainak központi kategóriája a kooperatív tanulás, 
melynek lényege, hogy a gyermekkortól kezdve egész életen át segítsen mindenkit abban, 
hogy dinamikus ismereteket szerezhessen a világról, a többi emberről és saját magáról - 
komoly szemléletváltást tükröz (Vágó, 2009). Eszerint ugyanis a tanulásnak nemcsak 
közösségi céljai vannak, hanem az ember személyes boldogulása, mint fő cél i5 megjelenik 
ebben a definícióban. Tehát az oktatás — európai dimenziójú - négy alappillére nem lehet más, 
mint: megtanulni megismerni, megtanulni dolgozni, megtanulni együttműködni másokkal, 
megtanulni élni (Delors, 1997). Ehhez még kívánatos hozzátenni: úgy élni, hogy jó érzéssel 
éljük le az életünket, ha nagy szavakat akarunk használni, akkor azt mondjuk, hogy boldogan 
személyiségével, teljes komplexitásában és teljes közösségi kapcsolatrendszerében jelenik 
meg, nem pedig egyetlen, ismereteket elsajátító dimenziójában. A kognitív képességek (10) 
mellett a tanulásban ma már legalább olyan nagy hangsúlyt kap például az érzelmi 
intelligencia (EO) és a szociális képességek fejlesztése (50), a végreható intelligencia (00), 
az önismeret, az önmagunk kezelésének problémaköre, az egyének közötti kooperáció 


képességfedezetének megteremtése, mint az írás-olvasás képességének kiművelése. 


A gyermekek csak úgy képesek megérteni a saját, közvetlen "világukon" belül lezajló 
változásokat, ha felfogják, hogy a változást hozó tényezők és folyamatok egy dinamikus, 
sokrétegű világrendszeren belül működnek, melyben a "lokális benne van a globálisban, a 
globális pedig a lokálisban" (Sterling — Cooper, 1992). A múlt, jelen és jövő szintén egy 
dinamikus kapcsolatban érzékelődik. Bár az iskolázás állítólagos célja az, hogy felkészítse a 
tanulókat a jövőre, de ez még jórészt mellőzött fókusz az osztálytermek többségében. Ezért a 
jövőt be kell hozni az oktatási folyamat centrumába, hogy a tanulóknak megadasson a 
lehetőség alternatív, lehetséges, valószínű és preferált jövők tanulmányozására és 


reflektálására a kooperatív tanulási technikák segítségével. 


Magyarországon az irányított, normatív, tanításközpontú, és a teoretikus tudást preferáló 
tanulásszervezési modell, a frontális osztálymunkára épülő tananyag-feldolgozás még mindig 
elterjedtebb, de már a magyar diákok is igen csak feszegetik a számukra szűkös kereteket, 


melynek következtében egyre több pedagógus vállalkozik igen kimagasló eredményekkel az 

osztálytermi munka paradigmatikus átalakítására. Ez is azt mutatja, hogy nem elsősorban a 
rendszertől, hanem a benne dolgozó pedagógusok, szakemberek felkészültségétől, innovatív, 


kreatív munkájától függ a magyar nevelési - oktatási rendszer eredményességének javulása. 


A gyermekkor táptalaja a szeretet és a kötődések, így nem kerülhetjük meg az érzelmi és a 
társas intelligencia, az emóciók és a kötődések agyi mechanizmusainak áttekintését, a 
gyermeki elme érzelmi és társas életének megismerését. A kisgyermekkori érzelmi és 
szociális nevelés kérdésköreinek tisztázása sem halogatható, már csak azért sem, mert 
életünket, jelenünket és jövőnket rendkívüli mértékben befolyásolja. Emóciónak, 
affektivitásnak, gyönyörű magyar szóval érzelemnek nevezzük az ember szubjektívnek 
mondható, élményszerű belső tapasztalását. A pedagógusi hivatás vitathatatlan alaptétele: akit 
szeretünk, attól tanulunk, továbbá azt tanuljuk meg igazán, képességé érlelhetően, amit 
szeretünk. Egy kicsit tudományosabban szólva: a pozitív érzelmek növelik az ember 
intellektuális teljesítményét. Saját iskolai emlékeink között keresgélve hamar rájöhetünk: 
elsősorban azt a tantárgyat szerettük, amelyiket általunk kedvelt, szeretett tanár tanított, sőt az 
is igaznak tűnik, hogy nem a tárgytól féltünk, hanem a tárgyat tanító pedagógustól. 
Törekednünk kell arra, hogy mindenféle tanulást - bölcsődétől egészen az egyetemig — 
pozitív, megerősítő, bátorító és támogató érzelmek kísérjék. Ha ez hiányzik, akkor a só 
hiányzik a levesből. A bölcsőtől a sírig tartó tanulás, az emberi elsajátítás minden formája 
egyfajta felfedezés, kaland, utazás, mely jó érzések nélkül nem lehet tartós és eredményes. Ha 


a gondolatot nem kíséri jó érzés, öröm és lelkesedés - a gondolat magára marad és elhal. 


Az agy középső halántéklebenyében elhelyezkedő amygdala felelős bizonyos élményekért, 
azok feldolgozásáért (Boross és Pléh, 2008). Az agyban az amygdala egyfajta érzelmi 
memória, mely azonnal reagál és tárolja az intenzív örömmel vagy fájdalommal járó 
élményeinket. Ha az amygdala berobban, a szürkeállomány nem tudja kontrollálni, gyakran 
tapasztaljuk, hogy az erős érzelmek lebénítják a gondolkodást. Az agy felépítése miatt az 
érzelmek akarattól függetlenül jönnek, kontrollálni legfeljebb az időtartamát és az intenzitását 
tudjuk. Fontos életfeladat tehát: egyensúlyt találni értelem és érzelem között. Fontos nevelői 
feladat különbséget tenni gondolat és érzés között, meg kell tanulnunk bánni magunk és 
mások érzéseivel, és persze hitelesen kommunikálni azokat. Az emberi kapcsolatok egyik 


leggyakoribb csapdája a fentiek hiánya. 


"Sokszor és sokat nevetni; elnyerni az intelligens emberek megbecsülését, a gyermekek 
ragaszkodását; kivívni az őszinte kritikusok elismerését és elviselni a hamis barátok árulásait; 


örülni a szépnek, megtalálni másokban a jót; jobbítani egy kicsit a világon — egy egészséges 

gyerekkel, egy parányi kerttel vagy azzal, hogy biztos lábon állva élsz; tudni, hogy legalább 
egyvalaki könnyebben lélegzik, mert te voltál. Ez a boldogulás, ez a siker? (Emerson?). 


A pozitív kapcsolatok egyik fontos tápláló eleme a humor. Ha egy intézmény tudatosan a 
, hem rajtad, hanem érted, veled nevetek" eszméjét hirdeti, akkor a derű, a vidámság és a játék 
otthonává válhat. A gyermekek kognitív és affektív képességeihez igazított pedagógiai humor 
bearanyozhatja hétköznapjainkat — nevelőét, gyermekét egyaránt.  Teljesebb, hitelesebb 
személyiséget nevelhetünk, ha nyitottság, őszinteség és gyengéd humor jellemzi munkánkat. 
Ehhez azonban nekünk, nevelőknek is tanulnunk kell , humorul". A pozitív kapcsolatok 
kialakítása és fenntartása mellett a humorra azért is nagy szükség van, hogy megtanítsuk 
gyermekeinket a stressz oldásának egy lehetséges módszerére, életszemléletük pozitívabbá 
tételére, olyan örömforrásra, amely a legelviselhetetlenebb élethelyzetekben is segíti a sikeres 


túlélést, a személyiség, a , szelf" védelmét. Mindezeken túl a humorérzék segítségével 
- . felfedezzük a jelenségek, dolgok mögötti ellentmondásokat, feszültségeket; 
- . szét tudjuk választani az igazat a hamistól; 
- . merünk játszani a gondolatokkal és a valósággal; 


- . a nonszensz, az abszurd esetében nem várunk megoldásra, feloldásra, megváltásra, fel 
tudjuk mérni azt is, hogy esetleg éppen az a nevetnivaló, hogy semmi, de semmi köze 


nincs a realitáshoz (Martin, 1998). 


Az ezredforduló környékén teret hódító, elsősorban Csíkszentmihályi Mihály és Martin 
Seligman nevéhez kötődő ún. pozitív pszichológia elméletrendszere megerősíti mindezeket. A 
pozitív pszichológia a deficitek, hiányosságok, problémák helyett az egyén erősségeire, 
értékeire és azok fejlesztésére összpontosít. az erősségekre és az értékekre helyezi a 
hangsúlyt, az egyén életének kiteljesedése érdekében. , Az emberi erősségek (mint pl. 
bátorság, jövőortentáltság, optimizmus, igazságosság stb.) olyan evolúciósan kialakult pozitív 
személyiségjegyeknek tekinthetőek, amelyek elősegítik az egyének és a közösségek 
boldogulását, tökélesedését" (Hamvai, Pikó 2008:71). Mindezek a gondolatok mára központi 
szerepet töltenek be a pozitív pedagógia és a neuropedagógia elméletrendszereiben is. Fontos, 
hogy megtanítsuk a gyermekeket a boldogságra, hogy a tanulás örömforrás is legyen —ami 


természetesen nem zárja ki a pozitív stressz szükségességét és jelentőségét-. 


? http://www.citatum.hu/szerzo/Ralpbh Waldo Emerson/3 [2014.12.13.] 

Röviden a neuropedagógiai szemléletű tanításról 


A legújabb gyermekkori kutatások irodalmát áttekintve néhány fontos következtetést a 
pedagógusok számára biztosan megfogalmazhatunk. A kora gyermekkori tanulás — a tenger 
mozgását alapul véve — egyértelműen a dagályhoz hasonlítható, egy rendkívül dinamikus, 
látványos és kritikus időszak a születést követő néhány esztendő, hiszen a korai tapasztalatok 
és élmények az agyi struktúra kialakulásának, a gondolkodásnak és a cselekvésnek a fő 
építőkövei, ekképpen az emberi elme egész életre szóló , viselkedésének?" megalapozása 
történik meg a gyermekkorban. A gyermekkori erős kötődés és a meleg, szerető gondoskodás 
állandósága a legjobb védekezés a felnőttkori zavarokkal szemben. A kora gyermekkori 
szegénység és az elszenvedett hiányok rendkívül hosszan befolyásolják az egyéni életutat és 
meggyengítik az egész személyiséget: gyakran rombolják a kapcsolatokat, a kreativitást, 


valamint gátolják a jövőbeni jólét és boldogság esélyét. 


Mit biztosítsunk tehát egy, a XXI. században megszületett gyermek számára? Talán a 
legfontosabb a barátságos, szenzitív környezet, a játékos mozgás, a zene, a megfelelő 
táplálkozás, az állandó beszéd, a szeretet és a kötődés folyamatos érzése, a pozitív kapcsolat. 
A tanulási folyamatok támogatása során a tevékenységre való ráhangolás, a tanulás céljának 
ismertetése, a kockázatvállalás és hibázás megengedése, a cselekedtetés, az egyéni haladási és 
fejlődési tempó tiszteletben tartása, a , kívánatos nehézség" megteremtése, a megoldandó 
problémák megneveztetése és az arra való építkezés, az emlékek kapcsolása, a meglévő 
információkra való építkezés, az együttműködésre való törekvés, az önismeretre, önreflexióra, 
empátiára tanítás, a humor, mind meghatározó jelentőséggel bírnak. Rendkívül fontos 
mindemellett természetesen: a biztonságérzet, a félelemmentes kisgyermekkor, izgalmas 
lehetőségek, kihívások és a végtelen kalandok. a kisgyermeknevelés. Meg kell ismerni az 
emberi fejlődést, a tanuló kisgyermek sajátosságait, a  kisgyermekkori tanulás 
törvényszerűségeit, a téma legfrissebb tudományos eredményeit, megállapításait. Tisztában 
kell lennünk azzal is, hogy minden gyermek egy sajátos kultúra hordozója, állandóan 
tanulunk egymástól, a kisgyermekkori tanulás mindig tevékenységbe ágyazottan történik. 
Nem hagyható figyelmen kívül a nevelőmunka adaptálása a gyermek egyéni szükségleteihez, 
kívánatos többféle tanulási stratégia alkalmazása, fontosak a motivációs és tanulásszervezési 
képességek, a jó kommunikációs képesség, a tervezési képesség, a szilárd szakmai 
elkötelezettség, a felelősség, az alázat, a példamutatás és az együttműködési képesség. A 


gyermeknevelő legyen tisztában a gyermekek fejlődésének és tanulásának sajátosságaival, 

legyen képes olyan tanulási feltételeket teremteni, amelyek elősegítik a gyermekek 
intellektuális, szociális és személyes fejlődését. A pedagógusnak tisztában kell lennie a 
tanulás mibenlétével — a gyermekek hogyan konstruálják meg tudásukat, hogyan szerzik meg 
készségeiket, képességeiket és fejlesztik gondolkodásmódjukat. Továbbá tudnia kell azt is, 
hogy a gyermekek fizikai, szociális, érzelmi, erkölcsi és értelmi fejlettsége kölcsönösen hat a 


tanulásra. 


A neuropedagógiai szemléletű tanítást meg kell hogy határozza a döntően proaktív jelleg, 
hogy kiindulási pontja a belső potenciál kibontakoztatása, valamint hogy fókuszában a sikeres 


tanulás feltételrendszerének megteremtése áll. 


A kutatók egyetértenek abban, hogy az emberi életút kritikus szakasza a gyermekkor, 
melynek során az agyi hálózat — a szavak, a zene, a szeretet és a gondoskodás által - 
rendkívüli módon sűrűsödik, az idegpályák velősödnek, az idegsejtek nyúlványai igen gyors 
ütemben szaporodnak. Az idegrendszer korai stimulálásának elmaradása komoly és végleges 
károkat okoz. Tudjuk, hogy a korai életévekben az agy végtelenül képlékeny és határtalanul 
fogékony, az agyi plaszticitás miatt a korai fejlesztésben résztvevő szülők és szakemberek 


felelőssége vitathatatlan. 


A XX-XXI. századi pedagógiai gondolkodást alapvetően befolyásolja az a trend, amelyben a 
tanulás horizontjának kiszélesedése (Life Long Learning, majd Lifewide Learning), vagyis az 
egész életen át tartó tanulás lehetőségének és szükségességének felismerése jellemző. Egyre 
hangsúlyosabbá váltak azok a kérdések, hogy hogyan tanulnak a különböző generációk, s 
mivel a tanulás nem szorítkozhat pusztán az intézményi keretekre, hogyan lehet megtanítani 
magát a tanulást, hogyan válhatnak az ismeretek , dinamikussá", azaz transzferálható tudássá 
(Varga, 2012), ez pedig szükségszerűen az idegtudományok, kognitív tudományok felé 
fordították a pedagógia fókuszát. Az elméletek és irányelvek gyakorlatba ültetéséhez ugyanis 
nélkülözhetetlenné váltak az általánosabb értelemben vett agyi fejlődésre, szükebb értelemben 
a memória működésére, a különböző tanulási folyamatokra vonatkozó információk. A mai 
világban a pedagógiai sikerességhez elengedhetetlenné vált az olyan a kulcsfogalmaknak az 
ismerete, mint például a pre - és posztnatális, valamint kisgyermekkori tanulás szociális 
kontextusú jellemzői, kora gyermekkori kötődés, kisgyermekkori szocialitás, interperszonális 
rezonanciajelenségek, a tudás, a tanulás, a kompetenciák, illetve a személyiség főbb 
komponensrendszerei, az emlékezés, mint szituatív rekonstruáló folyamatok komplex 


rendszere, neuroplaszticitás, szenzitív periódusok, tükörneuronok, az emlékezet fajtái, a 

különböző tanulási folyamatok jellemzői és összefüggései, vagy akár teszt-hatás, az ún. Flow 


és , szociális agy" elmélete. 


Nyilvánvalóan nem kell pedagógusból, szülőből sem neurobiológussá, sem kognitív 
pszichológussá válnunk, ugyanakkor nagyon fontos, hogy tisztában legyünk e tudományok 
legújabb eredményeivel, hogy képesek legyünk mindennapos pedagógiai tevékenységeik 
során a neurális fejlődés alapvető jellemzőit, összefüggéseit figyelembe venni, ezekre a 
pedagógiai folyamatokat felépíteni. Mindemellett pedig megkerülhetetlen a pedagógusok 
részéről való interdiszciplináris nyitás és proaktivitás a különböző szakterületek képviselői 
közötti együttműködésben. Nagy József már 2000-ben megjelent könyvében úgy fogalmazott, 
hogy , A pedagógia, mint szinguláris diszciplína mindeddig leíró, előíró tudomány volt. Az 
interdiszciplínák révén sok mindent felhasznált a forrástudományokból. Ám ezek az átvett 
ismeretek alkalomszerűek, nem szervesültek, nem tették lehetővé a hasznosítást elősegítő 
elméletalkotást. ... a pedagógia csak akkor válhat értelmező tudománnyá, ha hierarchikus 
multidiszciplínává fejlődik. Ez azt jelenti, hogy a személyiség és a szocializációs rendszer 
hierarchiájának valamennyi értelmezést lehetővé tevő szintjét kutató diszciplínák pedagógiai 
jelentőségű eredményeit és a pedagógiai empirikus kutatásainak eredményeit folyamatosan 


magába integrálja." (Nagy 2000: 17). 


Úgy tanítunk, ahogyan a gyermek tanul? - egy empirikus kutatás főbb 


eredményei? 


Logikusnak tűnik a kijelentés, hogy mivel a tanulás egy belső folyamat, a pedagógusnak úgy 
kell tanítania, ahogyan a gyermek tanul. Ehhez pedig semmi másra nincsen szükség, 
minthogy a pedagógus tudja azt, hogy hogyan tanul a gyermek. A probléma nem is a 
kijelentés maga, hanem az e mögött meghúzódó kérdés: hogyan tanul a gyermek? A kérdést 
ugyanis tulajdonképpen lehetetlen megválaszolni. Egyrészt azért, mert bár nagyon sokat 
tudunk az emberi elme működéséről, annak megismerése az univerzum feltárásával 
hasonlítható össze, még nagyon sok ismeretlen terület áll előttünk. Másrészt azért, mert mára 
a tanulás fogalma —mint ahogyan erről korábban már szóltunk- teljes mértékben átalakult a 
korábbi elképzelésekhez képest. Maga ,,a tanulás" fogalma nem létezik: nem beszélhetünk 


ugyanis egyetlen folyamatról, amit ha megértünk, választ kapunk minden kérdésünkre. 


3 A bekezdés Farnady-Landerl Viktória: Kisgyermekkor, tanulás, társak — a kisgyermekkori személyes és 
szociális kompetenciák neuropedagógiai kontextusai című publikációjának egy kivonata. 

Sokféle, különböző tanulási folyamat létezik, ezek egymással kölcsönhatásban működnek, 
aminek köszönhetően a tudásunk egy rendkívül összetett és sok elemű külső és belső 
hatásrendszerben dinamikusan szerveződik. Egészen más agyi működésekre van szükség 
például akkor, ha biciklizni tanulunk, mint amikor egy idegen nyelvet szeretnénk elsajátítani, 
ezek az emlékek máshol és máshogyan tárolódnak. Vannak olyan dolgok, amelyek esetében 
elengedhetetlen a sokszori ismétlés, más esetben adott pedagógiai hatás elérése érdekében 
ennek éppen az ellenkezője lenne a kívánatos. Írattassunk-e tesztet a tanulókkal, ha igen 
mikor és milyen célzattal? Mindig, minden készség fejlesztése esetében a kiscsoportos munka 
a hatékony módszer? Megannyi kérdés, amelyekre nem adható egy egyetemesen érvényes 
válasz. Vannak általánosabb, keret jellegű elméletek, mint például az optimális, vagy 
kívánatos kihívás, vagy a teszt-hatás elmélete, de ahhoz, hogy a gyermeket valóban úgy 
tanítsuk, ahogyan ő maga tanul, egyrészt meg kell ismernünk magát a gyermeket, másrészt a 
tanulási folyamatokat is kontextusaiba helyezve, adott konkrét területre, feladatra 
vonatkoztatva kell értelmeznünk. Mindebből fakad az is, hogy nincsen egy adott módszer, 
vagy technika, amelyet ha alkalmazunk, garantált a siker. Elképzelhetetlen az is, hogy egy 
adott, univerzális tankönyv alkalmas lehetne az összes tanuló tanulási folyamatainak a 
támogatására bármilyen tantárgy esetében. Meg kell értenünk a tanulás belső folyamatai 
mellett ezeknek a szociális kontextusát is, az adott tanuló, fejlesztendő kompetencia, 
ismeretanyag, pedagógus, környezeti jellemzők összefüggéseihez mérten kell megválasztani 
az adekvát technikákat, módszereket. A mai pedagógiai gyakorlatot azonban -ahogyan ezt a 
következőkben röviden ismertetjük- általánosságban nem ez a fajta hozzáállás jellemzi. Sem 
infrastrukturális, sem humán erőforrás kapacitás, gyakran pedig a módszertani ismeretek sem 
állnak a pedagógusok rendelkezésére ahhoz, hogy a pedagógiai folyamatok elején 
megismerjék a gyermeket, a pedagógiai praxist rugalmasan, adott gyermekhez, 
gyermekcsoporthoz. igazítsák. A mindennapok során a folyamat éppen ellenkező irányú: 
inkább a gyermeket akarjuk a tanmenetekhez, tankönyvekhez, elvárt tartalmakhoz igazítani. A 
külső tényezők sokkal inkább meghatározzák a tanítási gyakorlatot, mint a tanulás belső 
folyamatainak jellemzői. A 2015 szeptemberében lezárt, 501 fős, online pedagógus- 
attitüdkutatásunkban megkérdezett pedagógusoknak mindössze 15.,690-ának pedagógiai 
tevékenységét alapozzák meg az emlékezetet (memóriát) vizsgáló agykutatási eredmények. 
48599 tevékenységét részben befolyásolják ezek az eredmények, 22,296 nem tudta megítélni 
a kérdést, 13.890 pedig kifejezetten úgy nyilatkozott, hogy ezek a kutatások a mindennapos 
tevékenységét egyáltalán nem befolyásolják. A következőkben tekintsük át e kutatás főbb, 


kapcsolódó eredményeit röviden. 

A Soproni Egyetem Benedek Elek Pedagógiai Karán a Dr. Varga László egyetemi docens 
vezetésével működő Nemzetközi Kisgyermekkori Neuropedagógia Kutatócsoport a 
gyermekkorról folytatott hazai és nemzetközi tudományos diskurzusok és innovációk 
ismeretében arra keresi a válaszokat, hogyan hasznosíthatóak a pedagógia számára a - 
gyermekkori - neurológiai kutatások eredményei. A 2015 áprilisától augusztusig 
megvalósított kutatás célja az volt, hogy megismerhessük a magyar pedagógusok nézeteit, 
véleményét a neuro-tudományok pedagógia felé megfogalmazott főbb üzeneteiről. A kutatás 
véletlenszerű mintavételen alapuló adatfelvétele tanulmányunk  publikálásakor még 
folyamatban van. 501 fő válaszolt az online, vagy nyomtatott formában kitölthető 
kérdőívünkben feltett kérdéseinkre. A válaszadók 92,3 90-a nő, a szakterület szerinti 
megoszlás a következőképpen alakul: 

- . Bölcsődei nevelés: 8,5 90 

- . Óvodai nevelés: 29,6 9 

- . Általános iskola: 29 90 

- . Középiskola: 6,6 90 

- . Más szakképző intézmény: 0,6 90 

- . Gimnázium: 3,5 99 

- . Felsőoktatás: 3.1 90 

- . Felsőoktatási szakképzés: 0,8 90 

- . Gyógypedagógia: 7,5 90 

- . Fejlesztőpedagógia: 1,9 90 

- . Szociálpedagógia: 1,7 90 

- . Egyéb: 3.39 

- . Pedagógus-hallgató: 3,9 96 
A válaszadó pedagógusok 66,790-a 10 évnél több szakmai tapasztalattal rendelkezik, 10490 
5-10 évnyi, 7,999 3-5 évnyi, 6,6970 1-2 évnyi pedagógiai szakmai tapasztalatot tud magáénak, s 
válaszadók mindössze 8,390-a nyilatkozott úgy, hogy nem rendelkezik munkatapasztalattal. 
A kutatás során arról kérdeztük a magyarországi és határon túli magyar (Szerbia, Szlovákia, 
Románia) pedagógusokat, hogy hogyan vélekednek a neuro-tudományok eredményeinek 
szociális kompetenciák területével összefüggésben lévő kérdésekre fókuszáltunk, úgy véljük 
ugyanis, hogy ez az a területe a mai pedagógiai gyakorlatnak, amelyre ugyan a neuro- és 
szociálkonstruktivista elméleti keret szerint kiemelt hangsúlyt kellene helyeznie a 


pedagógiának, mindennapos tapasztalataink azonban ezzel gyakran ellentétesek. 

Kutatásunk során a leíró, induktív empirikus kutatási stratégiát alkalmaztuk. Célunk az volt, 
hogy rávilágítsunk a tanulási folyamatok személyes- és szociális kompetenciákkal összefüggő 
területének neuro-tudományos eredményei és a mindennapos pedagógiai gyakorlat közötti 
eltérések problematikájára, a pedagógusok tanulási folyamatokra vonatkozó, hiányos, adott 
esetben hiányzó elméleti ismereteire, valamint hogy feltérképezzem a pedagógusok attitűdjeit 
a neuropedagógia, illetve ezen ismeretek gyakorlatba való integrálásának szükségességével 


kapcsolatban. 


A kutatás során három különböző megközelítésben került sor az információgyűjtésre: 

- egyrészt sor került a téma szempontjából releváns, elsősorban magyar és német nyelvű 
szakirodalmat, majd az ez alapján megfogalmazódó főbb témakörökhöz illeszkedve 
fogalmaztam meg a pedagógusok ismereteire vonatkozó kérdések deduktív jellegű 
vizsgálatára és elemzésére; 

- másrészt egy online önkitöltő kérdőív segítségével zárt, illetve strukturált kérdések 
segítségével igyekeztük feltérképezni a válaszadók jellemzőit; 

- a kérdőív utolsó kérdése pedig egy nyitott, szabadon választható (opcionális) kérdés 
volt, amely lehetőséget adott a válaszadók egyéni észrevételeinek, 
problémafelvetéseinek megfogalmazására és lehetőséget ad egyes kvalitatív 


aspektusok, a válaszok hátterének mélyebb megismerésére. 


A kutatás során tehát arra kerestük a választ, hogy ismerik-e a magyar pedagógusok a 
neuropedagógiai szemléletet, hogy 2015-ben még mindig valós probléma-e a pedagógusok 
körében az elmélet és a gyakorlat összhangja, a rendelkezésre álló neuropedagógiai tudás 
megszerzése, megosztása, a neuropedagógiai szemlélet gyakorlatba való átültetése. Ismerik-e, 
illetve beépítik-e a pedagógusok a neuro-tudományok legkorszerűbb eredményeit pedagógiai 
gondolkodásukba és tevékenységükbe. A kutatást alapkutatásnak szántuk; célunk egy 
általános kép felvázolása volt. Éppen ezért ebben az első körben nem vizsgáltuk külön például 
azt, hogy az óvodai vagy a középiskolai pedagógusok rendelkeznek-e több ismerettel adott 
neuropedagógiai vonatkozású kérdésről, illetve hogy inkább a fiatalok vagy a nagyobb 
tapasztalattal rendelkező pedagógusok attitűdjei pozitívabbak a neuropedagógiával szemben. 
Általános tendenciákat szerettünk volna megismerni annak érdekében, hogy világossá váljon 
számunkra, hogy szükség van-e további kutatásokra a pedagógia  aktualitásai 
(neuropedagógia), elmélet és gyakorlat összefüggései kapcsán, illetve ha igen, ezeknek a 


kutatásoknak milyen konkrét kérdéseket kellene feldolgoznia. A kutatás során 31 kérdést 

tettünk fel a pedagógusoknak, illetve interjút készítettünk Dr. Racsmány Mihállyal, 
Magyarország egyik meghatározó memóriakutatójával is. A kutatás (nem reprezentatív) 
eredményeiből egy kevésbé meglepő, de elgondolkodtató tendencia rajzolódott ki. Egyrészt, 
hogy a válaszadó pedagógusok nem rendelkeznek megfelelő információval a tanulásra- 
tanításra vonatkozó legújabb neuro-tudományos eredményekkel kapcsolatban, másrészt ugyan 
érdeklődőek, nyitottak az új ismeretek irányában, azonban az ennek érdekében való 
proaktivitás kevésbé jellemző. Kutatás, innováció, öntevékeny információszerzés helyett 
inkább kész válaszokat, megoldásokat remélnek a kutatóktól, a neuropedagógiától. Tekintsük 
át, hogy mit is jelent mindez pontosan. Ha arra kértük a válaszadókat, hogy az idegrendszeri 
működésről általános, elvi szinteken formáljanak véleményt (például, hogy a kisgyermekkor 
az agy fejlődése során a legszenzitívebb időszak), akkor a pedagógusok kifejezetten pozitívak 
voltak saját tudásuk megítélésében, magukat tájékozottnak vallották. Ugyanakkor, ha 
konkrétumokra kérdeztünk rá, mint például az agyi plaszticitás jelensége, vagy a 
tükörneuronok működése, a hiányzó ismeretekkel rendelkező pedagógusok aránya akár a 
67,190-ot is elérte. A válaszoló pedagógusok (és hallgatók) neuro-tudományos ismereteivel 
összefüggésben a vizsgálat tehát rámutatott, hogy a megkérdezettek között jelentős az 
információval nem rendelkező pedagógusok számának aránya, ez 14,6—67,1970 között igen 
széles spektrumon mozog. Ez egyértelmű kihívást jelent és komoly feladatot ró a 
pedagógusképzés és - továbbképzés rendszerére is. Ha abból a fentebb említett feltevésből 
indulunk ki, hogy a tanulás egy belső folyamat, tehát a tanításnak úgy kellene megvalósulnia, 
hogy e belső folyamatok jellegzetességeire épít (úgy tanítsunk, ahogyan a gyermek tanul, 
annak érdekében, hogy létrejöhessen a tudás), akkor megdöbbentő helyzetet mutat számunkra 
a kutatás alábbi eredménye. Akár általánosságban a tanulási folyamatokra, akár konkrétan a 
memóriára vagy a szociabilitásra vonatkozó tudományos eredmények mindennapos 
pedagógiai tevékenységbe való beépülésére kérdeztem rá, minden esetben mindössze 12— 
15.696 között volt azoknak a pedagógusoknak a száma, akik azt vallották, hogy pedagógiai 
tevékenységeiket ezekre az eredményekre építik (pedagógiai tevékenységeiket meghatározzák 
a tanulásra vonatkozó tudományos eredmények). A Racsmány Mihállyal készített interjú 
során elhangzottak megerősítik, hogy a neuro-tudományos eredmények publikálása rendkívül 
alulreprezentált a pedagógiai szaklapokban, a pedagógusképzésben és továbbképzésben, így 
kifejezetten nagyfokú a tájékozatlanság e témakörökkel összefüggésben. Mindezen túl a 
tanulást vizsgáló kísérleti pszichológiai eredmények pedagógiai gyakorlatba való integrálása 


ma még egyáltalán nem jellemző a mai magyar pedagógiai gyakorlatban. E kutatási 

eredmények hatékony adaptálása hosszú folyamat, amely proaktív együttműködést igényel 
minden pedagógustól, oktatási szakembertől és a társtudományok képviselőitől egyaránt. 

A válaszadó pedagógusok 9490-a (471 fő) a személyes- és szociális kompetenciák 
fejlesztésére mindennapos pedagógiai tevékenységének szerves részeként tekint, 86,890 tartja 
a kisgyermekkort az emberi életút legfontosabb és legkritikusabb szakaszának (többségében, 
vagy egészében), A válaszadók 68,590-a egyetért azzal, hogy a pedagógia elméletét és 
gyakorlatát is újra kell értelmeznünk a modern neuro-tudományok tükrében, csak 27.199 tartja 
általános érvényűen szükségesnek az agykutatási megalapozottságát annak, hogy mit miért 
teszünk a tanítás során. Ezzel összhangban a válaszadó pedagógusok 90,296-a véli úgy, hogy 
a tanulás agyi hátterét a pedagógusnak ismernie kell, de a tanítást nem az agykutatóknak kell 
meghatározniuk. Ennek ellenére a válaszadók 79,690-a azt várja a neuro-tudományoktól, hogy 
azok feltárják a pedagógiai folyamatok ok-okozati összefüggéseit (mi miért történik), 80,290 
ért egyet azzal, hogy a neuro-tudományoknak arra kellene rávilágítaniuk, hogy a pedagógusok 
hogyan lehetnek hatékonyabbak szakmájukban. 

A neuro-tudományos ismeretek és szakmai nézetek szempontjából nem hagyhatjuk figyelmen 
kívül a tényt, hogy a megkérdezett pedagógusok mindössze 47,590 válaszolta azt, a gyermeki 
elme fejlődése csak részben genetikailag meghatározott, valamint hogy azt a tényt, hogy az 
agyunk születésünk után még nagyon jelentős fejlődési folyamat előtt áll (, születéskor a 
gyermeki agy "nincsen készen, tehát az nem egy előre determinált statikus szerv), is 
mindössze alig több, mint a válaszadók fele (52,790) ismeri el. 

A neuropedagógiai megközelítés alkalmazásával, illetve a neuro — tudományos eredmények 
pedagógiai gyakorlatba való integrálása, módszerek, technikák adaptálása kapcsán a vizsgálat 
során akadályozó tényezőként fogalmazódott meg a megfelelő tárgyi környezet hiánya, a 
pedagógusok aktuális, pedagógus életpálya — modellből fakadó adminisztratív jellegű 
leterheltsége, az időhiány, az önképzéshez szükséges esetleges anyagi források hiánya, illetve 
a pedagógusok attitűdjei, amelyeket a pedagógussá válás folyamata során a különböző 
tapasztalatok esetleg negatívan befolyásolnak. Ugyancsak esetleges okként fogalmazódott 
meg a tudományos elmélet és a pedagógiai gyakorlat közötti jelentős eltérések lehetséges 
magyarázataként, hogy a kötelezően választható tankönyvek és a tudományos elmélet 
nincsenek egymással összhangban. Az akadályozó tényezőkre vonatkozó válaszok között is 
felmerült az a vélemény, hogy bár fontos lenne a pedagógia és a pszichológia szorosabb 
összefonódása, a pedagógiai folyóiratokban alacsony az ilyen jellegű publikációk aránya. 

A pedagógusok információszerzésre vonatkozó proaktivitás hiánya is megjelenik a 


vélemények között. Egyesek a pedagógusképzés hiányosságainak problematikáját vetették fel 

és hiányolták ezen ismereteknek az alap - és továbbképzésbe való beemelését. Úgy vélték, 
hogy az, hogy eljutnak - e ezek az információk a pedagógusokhoz, az azon múlik, hogy adott 
pedagógus érdeklődik - e a terület iránt. Ugyanakkor kívánatosnak tartanák, ha a képzés 
részéről 15 megerősítené a szakma ezt a folyamatot, elősegítve a pedagógusok gyakorlatának 


megújulását. 


Szeretnénk felhívni a figyelmet arra, hogy a szakirodalmi tények és a fentebbi tapasztalatok 
tükrében a pedagógia mai kihívásaira való adekvát válaszokat csak az évszázados 
hagyományokkal rendelkező pedagógiai tudásra építve, azt ugyanakkor konstruktív és (ön-) 
reflektív módon újraértelmezve, a pedagógusok (pro-) aktív részvételével, széles körű 
interdiszciplináris együttműködésben, a gyermeki elme működésére, a tanulási folyamatokra, 
személyiségfejlődésre vonatkozó modern tudományos eredményekre építve adhatunk. Ennek 


egy útját jelentheti számunkra a neuropedagógia. 


A fejlődő gyermeki elme specifikumai az agykutatások tükrében 


Évszázadok során a tudomány és az orvoslás változtathatatlannak tartotta az agy anatómiáját. 
Általánosan elfogadott volt az a nézet, miszerint a gyermekkor lezárultával az agy csupán a 
fokozatos visszafejlődés hosszú időszakában tud megváltozni; ha az agysejtek rendellenesen 
fejlődnek, vagy megsérülnek, akkor semmiképpen sem pótolhatók. Azt is elképzelhetetlennek 
tartották, hogy az agy valamely részének károsodása esetén megváltoztassa saját szerkezetét, 
illetve újfajta módon kezdjen funkcionálni. A változatlan agy elméletének értelmében azok a 
személyek, akik agyi vagy szellemi korlátokkal születtek és/vagy agykárosodást szenvedtek, 
egész hátralévő életükben sérültek maradnak. Kultúránkban egyfajta neurológiai nihilizmus 
honosodott meg, amely egyértelműen negatív hatással volt az agyi működések által kialakuló 
emberi természetről alkotott képre annak változtathatatlanságával együtt (Doidge, 2015). 

A 60-as évek végén és a 70-es évek elején az agykutatók váratlan felfedezéseket tettek. 
Kimutatták, hogy az emberi agy minden tevékenység és művelet során megváltoztatja önnön 
struktúráját, amellett folyamatosan tökéletesíti áramköreit az adott tennivalók jobb elvégzése 
érdekében. Bizonyos "részeknek" a meghibásodása esetén más részek veszik át azok feladatát. 
Kutatói körökben az agy ezen alapvető képességét neuroplaszticitás néven kezdték emlegetni. 
A neuro a neuronokra, azaz az agyat és az idegrendszert alkotó idegsejtekre utal. A plasztikus 


ebben az összefüggésben képlékenyt, változtathatót jelöl. A forradalminak számító felfedezés 

fokozatosan megváltoztatta az addig változtathatatlannak tűnő agy doktrínáját. A kutatások 
során tudományosan is igazolást nyert, hogy a gyermekek nem minden esetben "ragadnak le" 
a velük született agyi képességeiknél; hogy a sérült agy többnyire átszervezi magát, hogy a 
kieső rész funkcióját egy másik rész vehesse át; hogy az elpusztuló agysejtek olykor-olykor 
pótolhatók; hogy számtalan, addig véglegesen rögzültnek hitt "áramkör" és reflex egyáltalán 
nem tekinthető annak. Beigazolódott továbbá, hogy a gondolkozás, a tanulás és a cselekvés 
képessé válhatnak a gének be- és kikapcsolására, ezen keresztül az emberi agy anatómiájának, 
egyidejüleg a viselkedésnek a formálására. A neuroplasztikus forradalom hatására gyökeresen 
átalakult az agyról alkotott kép. Azok az elképzelések, miként az agy a gondolkozáson és a 
cselekvésen keresztül képes megváltoztatni önnön szerkezetét és működését, hogy felépítése 
minden egyes embernél különböző és életünk folyamatában permanensen formálódik, lényegi 
változásnak tekinthetők az agykutatással kapcsolatos nézetek fejlődése terén (Doidge, 2015). 
Az evolúciós pszichológiai megközelítés aspektusából a központi idegrendszer — az agy és a 
gerincvelő — embrionális fejlődésének korai fázisában eleinte feleslegben képződnek egyelőre 
differenciálatlan neuronok, melyek elvezető struktúrák és kémiai markeranyagok segítségével 
kölcsönhatásba lépnek, összekeverednek egymással és amolyan "harc a túlélésért" jelleggel 
differenciálódnak; a korlátozott források nyomán létrejövő szelekció során számos idegsejt 
elpusztul. Ezek a folyamatok rendszerint korlátozott "időablakokban", szenzibilis fázisokban 
mennek végbe (Bednorz — Schuster, 2006). Születésünkkor agyi térképeink jellemző módon 
differenciálatlanok: részletek nélküli, elnagyolt vázlatok. A kritikus periódusokban — azok az 
időintervallumok, amikor az agy leginkább érzékeny a környezeti impulzusokra, és amelyben 
gyors fejlődésre képes — a világban szerzett első tapasztalataink létrehozzák az agyi térképek 
szerkezetét: az elnagyolt vázlat később egyre inkább differenciálttá válik (Doidge, 2015). 

Az agykéreg kritikus időszaki sajátosságai közül nagyon figyelemreméltó a rendkívüli 
plaszticitás, azaz szerkezete az új ingerek hatására is megváltozhat. Alapvetően az agyszövet 
érzékenysége által válik lehetővé, hogy a csecsemők és a kisgyermekek a kritikus időszakban 
nehézségek nélkül tanuljanak meg újabb dolgokat. A szenzitív periódusban azért nem igényel 
erőfeszítést a tanulás, mivel az agyból származó neurotróf faktor, a BDNF által a nucleus 
basalis" folyamatosan bekapcsolt állapotban van: kellőképpen segíti a plasztikus folyamatokat 
az agyban, emellett igencsak kedvez a térkép-differenciálódás és a változások erőfeszítések 
nélküli bekövetkezésének. Az agykéreg értékes erőforrásaiért folyamatos versengés folyik; az 
erőtartalékok felosztása a "használd, vagy elveszíted" — "use it or lose it" — elv szerint történik 


(Doidge, 2015). Az idegsejthálózatok bizonyos cselekvéseket kódolnak: amit használunk, az 


4 nucleus basalis — az agy azon része, amely lehetővé teszi a figyelem összpontosítását. 
34 


megerősíti a neurobiológiai köröket; amit viszont nem, az előbb-utóbb eltűnik (Bauer, 2010). 
Michael Merzenich — akinek nevéhez számos neuroplasztikai újítás és a gyakorlatban 
is alkalmazható találmány fűződik — akképpen vélekedik, hogy a plaszticitás a bölcsőtől a 
sírig kísér bennünk; szerinte még az időseknél is elérhető a kognitív működések (észlelés, 
emlékezés, gondolkodás, tanulás) jelentős mértékű javulása. A cortex" lényegében szelektív 
módon aszerint finomítja önnön feldolgozó-képességét, hogy minél jobban tudjon igazodni az 
elvégzendő feladathoz. Merzenich azt állítja, hogy egy újabb képesség optimális körülmények 
közti gyakorlása következményeként az agyi térképekben kapcsolatok százmilliói, vagy akár 
milliárdjai változhatnak meg azonos időben. Merzenich számára "az agy nem egy élettelen 
edény, melyet mi töltünk meg, hanem inkább jó étvágyú élőlény, amely megfelelő táplálás és 
gyakorlás mellett képes a növekedésre és önmaga megváltoztatására." (Doidge, 2015: 70). 
Merzenich határozottan elutasítja azt a korábbi nézetet, miszerint a születést követően már 
nem változhat meg az agyunk. Felfogása szerint az agy a külvilággal való állandó interakciók 
sorozataiban formálódik. A tapasztalatok előidézte plasztikus változás mélyre hatol az agyban 
(Doidge, 2015). A gyermeki agy leginkább egy építés alatt álló házhoz hasonlítható. Az alsó 
szintet az agytörzs és a limbikus rendszer alkotja, együttesen képezve a "hüllőagynak" és az 
"ős-emlősagynak" nevezett alsóbb, reaktívabb agyterületeket. Az alsó régiók az orrcsont és a 
nyak felső része közötti területen helyezkednek el a koponyában; ezek egyik komponense, az 
agytörzs már a születés idején megfelelően kifejlett. Az alsó agyterületeket a kutatók jóval 
primitívebbnek tekintik, mivel ezek felelősek a legalapvetőbb idegi és mentális működésekért. 
Az erős érzelmek, a velünk született ösztönök, továbbá a légzés, az emésztés, az alvási és 
ébrenléti ciklusok szabályozása egyaránt az alsó régióba tartoznak (Siegel — Bryson, 2015). 
A felső agyterületeket az agy legkülső rétege, a nagyagykéreg alkotja. Az agy külső kérgének 
is nevezett nagyagykéreg közvetlenül a homlok mögött kezdődik, mindemellett a fej hátsó 
részéig elnyúlik, fél kupolaként befedve az alatta elhelyezkedő alsó agyterületeket. A 
primitívnek tekintett alsó agyi régiók kezdetleges funkcióival ellentétben a felső agyterületek 
a kifinomultabb és összetettebb gondolkodásért, továbbá az érzelmi és kapcsolati készségért 
felelősek. A felső agyterületek kifejlődéséhez — józan döntéshozatal és tervezés, az érzelmek 
szabályozása, személyes belátás, rugalmasság, alkalmazkodóképesség, empátia, erkölcsösség 
— igen hosszú idő szükséges. Amíg egy kisgyermek agya kialakulóban van, kamaszkor körül 
már abba a fázisba kerül, amikor újraalakítja önmagát, megváltoztatva az első 10-14 év során 
létrejött felső agyi struktúrákat. Az ember felső agyterületeinek teljes kifejlődése a húszas évei 


közepére tehető. A fejlődést kellőképp példázza a felső agyterületek egy bizonyos régiója. Az 


5 cortex — az agy vékony, külső rétege. 

agykutatók által jobb oldali temporoparietális határterületnek, TPJ -nek nevezett szférának a 
homlok mögötti prefrontális kéreg régióival együttműködve különlegesen fontos szerepe van 
abban, hogy belátók, empatikusak és toleránsak legyünk másokkal (Siegel — Bryson, 2015). 
Az utóbbi húsz év folyamán az "agy évtizedének" nevezett periódusban a kutatók tekintélyes 
tudásra tettek szert az agy működésének mikéntjéről. Mindezzel összefüggésben a 
neuroplaszticitás fogalma arra utal, hogy az agyunk struktúrája annak alapján képes változni, 
hogy milyen élményeken, tapasztalatokon megyünk keresztül (Siegel — Bryson, 2015). Az agy 
tapasztalattól függő plaszticitása alatt főként azt értjük, hogy az agyi idegsejtek kapcsolódásai 
permanensen keletkeznek és átalakulnak. A tapasztalattól függő plaszticitás mechanizmusai 
már az élet kezdetén az anyaméhben működésbe lendülnek, a megszületést követően viszont 
kulcsfontosságú szerepet töltenek be nem csak az érzelmi és intellektuális, hanem az azzal 
elválaszthatatlanul összekapcsolódó neurobiológiai fejlődésben úgyszintén (Bauer, 2011). 

Az agyfejlődés kapcsán végzett legújabb tudományos kutatások alapján nyilvánvalóvá vált, 
hogy a gyermekek agya rendkívül formálható — a tapasztalatokra adott válaszokhoz mérten 
változtatja szerkezetét; mindemellett nagyon gyorsan, sőt produktívan képes reagálni az új 
ingerekre. Új keletű tanulmányok alátámasztják és megerősítik azt a felismerést, hogy azok a 
gyermekek, akik kottát olvasni és billentyűs hangszeren játszani megtanulnak, a tapasztalatok 
alapvető fizikai változásokat idéznek elő a képlékeny agyban, illetve az agyi kapcsolatokban. 
Az éber figyelemmel releváns gyakorlatokról (hegedülés), valamint a rendszeresen meditáló 
személyekről szóló tanulmányok hasonló eredményekre jutottak. Mindezek értelmében az agy 
minden élményből és tapasztalatból mentális társításokat hoz létre (Siegel — Bryson, 2015). 

A kritikus időszak felfedezése a 20. század második felének kézzelfogható biológiai 
végkifejletében nyert igazán értelmet. A "használd vagy elveszíted" elven működő agynak 
külső ingerekre van szüksége ahhoz, hogy megőrizze térképeit. Kutatóknak rövid időn belül 
sikerült kimutatniuk, hogy az egyéb agyi rendszerek fejlődéséhez úgyszintén szükségszerűek 
a környezeti impulzusok. A szenzitív periódus minden egyes idegi rendszernél eltérő. Ennek 
megfelelően a nyelvi képességek fejlődésének igen kritikus időszaka a csecsemőkorban veszi 
kezdetét. Az időszak lezárultával (pubertás kor körül) az egyén adottsága az idegen nyelvek 
akcentus nélküli elsajátítására jelentősen korlátozottá válik. Abban az esetben, ha egyidejűleg 
két nyelvet tanulunk a szenzitív periódusban, mindkettő "megveti a lábát". Merzenich szerint 
a kétnyelvű gyermekeknél a két nyelv hangjai egyetlen nagy, közös térképen osztoznak — ez 
afféle hangtárnak tekinthető, ahol mindkét nyelv hangjai egyaránt fellelhetők (Doidge, 2015). 


A plaszticitás kompetitívé jellegéből adódóan az agyban az idegek szüntelen háborút vívnak 


6 kompetitív — vetélkedő, versenyző. 

egymással. A szellemi képességek gyakorlásának megszűnése esetében az addig azon 
képességekért felelős agyi térképterületek olyan más képességek feldolgozására fordítódnak, 
melyeket továbbra is gyakorlunk. A kompetitív plaszticitás aspektusából beigazolódott, hogy 
minél többet használjuk anyanyelvünket, az annál inkább eluralkodik a nyelvi képességek 
térképterületén. Mindez magyarázattal szolgál arra, hogy a nyelvtanulás kritikus időszakának 
lezárulását követően miért olyan nehéz megtanulni egy idegen nyelvet. Merzenich vélekedése 
értelmében a kritikus időszaki- és a felnőttkori plaszticitás közötti alapvető különbség abban 
mutatkozik meg, hogy a kritikus időszakban az agyi térképek a világgal való érintkezéstől is 
módosulhatnak, mivel "a tanulás gépezete" állandóan bekapcsolt állapotban van. Az egészen 
kicsi gyermekek nyilván nem tudhatják, mi lesz fontos az életükben; ebből adódóan mindenre 
odafigyelnek. Kizárólag a bizonyos mértékben szervezett agy képes szelektálni, kiválogatni 
azokat a dolgokat, melyekre érdemes figyelmet fordítania a későbbiek során (Doidge, 2015). 

A szinaptikus kapcsolatok kialakítása már a prenatális fejlődés magzati szakaszában kezdetét 
veszi. A várandósság utolsó harmadában végzett vizsgálatok alapján kimutatták, hogy ekkor 
robbanásszerűen szaporodnak a szinapszisok a magzatok agyában. Ezt a természetes genetikai 
előnyt a születést követő időszakban akár el is lehet veszíteni, ha azt nem sikerül stabilizálni 
megfelelően gazdag ingerek biztosításával. Az, hogy a későbbiekben mennyi szinapszis épül 
még ki, a környezeti feltételektől függ. A szinapszisok révén megnyilvánuló agytevékenység 
kapcsán végzett kutatások eredményei rámutatnak arra, hogy az újszülöttek agyában meglévő 
idegsejthálózatokban számtalan szinapszis aktiválódik, ennélfogva az agy nem "tabula rasa", 
ahogy azt korábban gondolták. Az aktív idegsejtek születéskor leginkább azokra a nagyagyi 
területekre korlátozódnak, melyek a tapintás, a testérzékelés észleleteit és az izomzat mozgási 
mintázatait reprezentálják. Az idegsejtek, illetve a szinapszisok működésének megszilárdulása 
kizárólag a "megfelelő" mennyiségű inger biztosítása mellett válhat sikeressé (Bauer, 2011). 

A neuroplaszticitással kapcsolatos újabb eredmények megerősítik azt a feltételezést, miszerint 
az élmények, valamint tapasztalatok közvetlenül formálják az agy fejlődését azáltal, hogy 
összekapcsolják a különböző agyterületeket (Siegel — Bryson, 2015). Gyermekkorban az agy 
a külvilágból érkező hatásoknak megfeleltetve probléma nélkül formálja magát és olyan 
neuropszichológiai struktúrákat alakít ki, amelyek a világról alkotott teóriáinkat és képeinket 
egyaránt őrzik. Mindezek a struktúrák észlelési szokásaink és meggyőződéseink idegi alapját 
képezve az ismétlések hatására igen hamar megerősödnek, azt követően önfenntartóvá válnak 
(Doidge, 2015). Az emberi agy egyfajta újdonságdetektorként mindig valami szokatlan után 


megfigyelése, illetve befogadása amellett, hogy elősegíti a frissesség és az újszerűség érzését, 

kedvező módon hozzájárul az újonnan létrejött idegsejtek fennmaradásához (Hanson, 2016). 
Észlelési vagy perceptuális tanulásnak azt a folyamatot nevezzük, amikor az emberi agy 
megtanulja, hogyan érzékeljen pontosabban, újfajta módon, további agyi térképeket és 
struktúrákat létrehozva. Az 1980-as évek végétől Merzenich számtalan olyan kutatásban vett 
részt, melyek azt kívánták kideríteni, hogy az agyi térképek időalapúak-e, illetve határaik és 
működésük milyen mértékben manipulálható a bemeneteik időzítésének megváltoztatásával. 
A kísérletek során beigazolódott, hogy az agyi térképek kialakulása az idegsejtekbe érkező 
input ütemezésétől függ. Ennek értelmében az idegsejtek egyidejű kisülése azok egy térképpé 
való összekapcsolódását eredményezi. A plaszticitás egy újabb alaptétele mintájára, ha időben 
sikerül különválasztani az idegsejtekbe érkező jelzéseket, külön agyi térképeket hozunk létre; 
tudományosan megfogalmazva a külön aktiválódó idegsejtek szétválnak. A kutatások során 
igazolást nyert az is, hogy a térképmodellek nem lehetnek anatómiai alapúak (Doidge, 2015). 
Merzenichnek és kutatótársának, Bill Jenkinsnek sikerült kimutatniuk, hogy az agyi térképek 
növekedése folyamatában az egyes idegsejtek hatékonysága fokozódik. Amikor egy gyermek 
a skálázást tanulja a zongorán, jellemző módon felső testének egészét igénybe veszi a hangok 
lejátszásakor. Gyakorlások hatására a felesleges izmok használata fokozatosan abbamarad, 
ennek megfelelően már csak a megfelelő ujját használja az adott billentyű lenyomásához. A 
könnyedebb játék annak köszönhető, hogy a gyermek a számos idegsejt helyett mindössze azt 
a néhányat működteti, amelyre az adott feladat végrehajtásához ténylegesen szüksége van. 
Minden egyéb olyan esetben ez történik, amikor bizonyos tevékenységekben járatossá válunk: 
azaz hatékonyabban használjuk az idegsejteket; ezzel magyarázható az a nyilvánvaló tény is, 
hogy az újabb képességek elsajátítása során miért is nem fogyunk ki a térképterületekből. A 
kutatópáros megállapította továbbá, hogy a gyakorlások által az egyes neuronok szelektívebbé 
válnak, másfelől az egyre hatékonyabb idegsejtekben megnövekszik a feldolgozás sebessége; 
következésképpen gondolkodásunk sebessége úgyszintén plasztikus. A vizsgálatok során fény 
derült arra is, miszerint a gyorsabb idegsejtek nagyobb valószínűséggel képesek összehangolt 
kisülésre, emellett több és erősebb kapcsolatot építenek ki egymás között (Doidge, 2015). 

A fentiek kapcsán a neuroplaszticitás végtelen sok következményre enged következtetni 
abban a tekintetben, hogy pedagógusként és szülőként mit teszünk a gyermeki elme fejlődése 
érdekében. Abból a meggyőződésből kiindulva, hogy a tapasztalatok szerkezeti változásokat 
idéznek elő az agyban, a tudatosság szerepe válik leginkább fontossá az élmények nyújtása 
tekintetében: Milyen módon kommunikálunk a gyermekeinkkel? Miként segítjük őket abban, 
hogy elgondolkodhassanak tetteiken, viselkedésükön? Mit tanítunk nekik a kapcsolatokról, a 


tiszteletről, a bizalomról, az erőfeszítésekről? Milyen fontos személyeket vonunk be még az 

életükbe? Milyen lehetőségeket teremtünk számukra? A jó befogadása élményszinten, nem 
pedig a fogalmak szintjén működik. Az sem elhanyagolható szempont, hogy a sokat számító, 
szubjektív tapasztalatok hatására mintegy kiépülnek a pozitív élmények idegpályái (Hanson, 
2016). William James" már a 19. század végén megfogalmazta, hogy "egy benyomás olyan 
izgalmas lehet érzelmileg, mintha heget hagyna hátra az agy szövetében." (Bauer, 2011: 159). 
A tapasztalatfüggő neuroplaszticitással kapcsolatos ismeretek alapján egyre nyilvánvalóbbá 
válik, hogy az agyat az formálja, amely dologra az elme összpontosul. Más megközelítésben 
"a figyelmünk olyan, akár a reflektorfény és a porszívó kombinációja: megvilágítja azt, amire 
irányul, majd beszippantja az agyunkba." (Hanson, 2016: 29). Minden mentális aktivitás — 
gondolatok, tudatos és tudattalan folyamatok — neurális aktivitáson nyugszik. Az idegsejtek 
aktivitásának fokozása erősebb neurális huzalozottság kialakulásához vezet (Hanson, 2016). 

Az agyépítés aspektusából a tanulást, vagyis a mulandó mentális események tartós neurális 
struktúrává való átalakulását öt meghatározó tényező fokozza: az időtartam, az intenzitás, a 
teljeskörűség, az újdonság és a személyes jelentőség. A művészetek eszközeinek alkalmazása 
(mese-vers, dramatizálás, bábozás, barkácsolás, rajzolás, mintázás, kézi munka, korongozás, 
szövés, népi játékok, ének-zene, tánc) kreatív lehetőségeket teremtenek a gyermekek számára 
ahhoz, hogy minél több érzéküket bevonva vehessenek részt egy-egy élmény átélésében. Az 
intenzív, hosszan tartó, ismétlődő mentális/neurális tevékenységek — főképpen, ha tudatosak — 
maradandó lenyomatokat képeznek az idegi struktúrában. A tapasztalatfüggő neuroplaszticitás 
tudománya alátámasztja az egyének képességeit mindarra vonatkozóan, hogy a jobb irányába 
változtassák meg agyukat. Jeffrey Schwartz a jelenséget tudatosan irányított plaszticitásnak 
nevezte. A pozitív élmények gyakorlata a tűzrakáshoz hasonlít. Az első lépésben meggyújtjuk 
— lehetővé tesszük, hogy egy jó élmény bevésődhessen az agyba; második lépésként tüzelőt 
teszünk rá, hogy tovább égjen — jelen vagyunk az élménnyel, azáltal felerősítjük. Végezetül 
hagyjuk, hogy átjárjon a melege — érezhetően a részünkké válik. Amit érzékelünk, érzünk és 
gondolunk, neurális struktúrákat hoz létre: az agyszövetben 80-100 milliárd idegsejt jelez 
egymásnak a csaknem ötszázbillió kapcsolódási ponttal/szinapszissal rendelkező hálózatokon 
belül. A komplex, dinamikus idegi aktivitás folytonosan változtatja az agyat (Hanson, 2016). 

A neuroplaszticitással foglalkozó kutatások alapján megerősítést nyert, hogy minden tartósan 
folytatott, az agyban valaha térképet kialakított tevékenységek — mozgás, érzékelés, tanulás, 
gondolkozás — módosítják az elmét. Ezek alól a kulturális tevékenységek (az olvasás, 


zenetanulás, új nyelvek megtanulása), valamint a képzetek sem jelentenek kivételt. Merzenich 


7 William James — a tudományos pszichológia egyik ősatyja, a Harvard és a Stanford Egyetem professzora. 
§ Jeffrey Schwartz — pszichiáter-Kalifornia Egyetem. 

szerint valahányszor új készségeket sajátítunk el, vagy új képességeket fejlesztünk ki, agyunk 
mind fizikailag és mind funkcionálisan igen jelentős mértékben módosul. A kultúra nem csak 
"terméke" az agynak; megtanulásának folyamata akkulturáció — összegző, additív tapasztalat: 
miközben elsajátítunk egy adott kultúrát, az új dolgok megtanulásával új idegi kapcsolatokat 
hozunk létre. Additív plaszticitásnak azt a jelenséget nevezzük, amikor az agy megváltozása 
növekedéssel jár együtt. A plaszticitás azonban kivonó, csökkentő — szubtraktív — jellegű is 
lehet: a serdülőkori agy tömegével "metszi vissza" az idegsejteket, avagy a használaton kívüli 
neurális kapcsolatok elvesznek. Miután Merzenich hosszú éveket fordított az agyi térképek 
növelésének kérdésére, napjainkban úgy véli, vannak esetek, amikor zsugorítani kell azokat. 
Hozzákezdett egy "elmeradír" kifejlesztéséhez, aminek a segítségével törölni lehetne az agyi 
térképek problémás részeit (trauma után visszatérő emlékképek, fóbiák). Viszont belegondolni 


is rossz, milyen célokra lenne felhasználható, ha illetéktelen kezekbe kerülne (Doidge, 2015). 


Forrás: https://hu.depositphotos.com/129223106/stock-illustration-brain-comics-drawing.html 


Kognitív, érzelmi, szociális agy 


A modern biopszichológiai kutatások eredményei alapján nyilvánvalóvá vált, hogy az ember 
fejlődésének két szenzitív periódusa van: a kisgyermekkor és a serdülőkor. A kötődési, illetve 
az elsődleges megismerő rendszerek kialakulása az első három évre, a viselkedés állandóságát 


biztosító ellenőrző rendszerek kibontakozása, a kötődési és az érzelmi feszültségek mintegy 

újraaktiválódása a serdülőkorra tehető. A kritikus szakaszok tekintetében bizonyos esetekben 
nagyon korai és rövid, illetve igen hosszú kialakulási sávú, sokáig nyitott ablakú folyamatról 
beszélhetünk. Ennek alapján az emberi arc iránti érdeklődés szakasza 1 hónap, az érzelmi 
kötődési rendszeré 8-9 hónap, a járásé 8-16 hónap, miközben a beszéd időintervalluma 0-5 év. 
Ez utóbbi kapcsán 3-4 éves kor között az idegrendszer szinaptikus sűrűsége eredményeképp 
szókincsrobbanás mutatkozik anyanyelvünk elemi grammatikájának stabilizálódásával együtt. 
A másodlagos kulturális kódok, mint az írás, az olvasás és a számolás az iskoláskor megnyúlt 
időszakában bontakoznak ki kumulatívan. Az utolsó nagy agyi változások 12 és 16 éves kor 
között lépnek fel, ami az elülső homloklebenyi területek mielinizálódásával jár (Pléh, 2015). 

A kultúrtechnikák elsajátítása közül az olvasás — főképp a kezdeti időszakban — igazi kihívást 
jelent az agynak, mivel erre a nagyon új feladatra nem készült fel. Az olvasástanulás 
voltaképp a beszélt nyelvre települ egyfajta "élősködőként" és mindeközben a kiszolgáló agyi 
hálózatba olyanokat is bevon, amelyek ez idáig más feladatokat láttak el. A kutatók többsége 
ezt az agyi mechanizmust újrahasznosításnak nevezi. A betűk alapján a hangokhoz, illetve a 
hangok alapján a betűkhöz való hozzáférés az agykérgi integráció által válik lehetővé, amit a 
fejlődő gyermeki agy könnyedén teljesít. A kezdő olvasás azonban — amikor még az alapok 
lerakása történik — igencsak eltér a gyakorlott olvasástól. Utóbbi esetében húsz-huszonöt agyi 
terület összehangolt működése által válik lehetővé az ismeretlen szavak kibetűzése, illetve az 
ismerős szerkezetek azonnali megértése; a betűző olvasásért, továbbá a jelentésadásért külön 
szóformák gyors beazonosításához és a jelentéshez való automatikus hozzáféréshez minimum 
négy év szükséges. Egy másik terület, a zene úgynevezett "agyfényesítő szerepéből" adódóan 
Csépe Valéria? szerint az ének, zene, a művészetek és a mozgás — mindezek transzferhatása a 
kognitív és az érzelmi fejlődésre vitathatatlan — a fejlődésben lévő agyi hálózatokra gyakorolt 
hatását jobban ki kellene aknázni a nevelésben, oktatásban, mivel biológiai alapjait képezik a 
beszédnek, a nyelvi értésnek, az olvasásnak, illetve a matematika alapozásának (Csépe, 2016). 
Az érzelmi fejlődés aspektusából a kisgyermeki agy közvetlenül az interakciók sorozatában 
alakul, fejlődik. Mindebből következően az első életévben kiépített csecsemő-szülő kapcsolat 
minősége döntően meghatározza a gyermek agyának és idegrendszerének egész életre szóló 
huzalozását. Sue Gerhardt: Miért fontos a szeretet: hogyan alakítja a szerető gyengédség a 
csecsemők agyát című kötete érzékletes módon jeleníti meg az arousal, az izgalmi-éberségi 
szint normál tartományának beállítódását, a kapcsolatokon keresztüli fiziológiai és biológiai 


önszabályozás elsajátítását (Markham, 2016). Egy másfajta megközelítés szerint a csecsemők 


? Csépe Valéria — A Természettudományi Kutatóközpont Agyi Képalkotó Központjának kutatócsoport-vezetője. 

fejlődése úgynevezett reflektív kapcsolatban történik, melyben a reális énkép, az önbecsülés, 
az önbizalom, az érzelmi biztonság és a kötődési képesség aspektusából a kezdeményezésekre 
adott szeretetteljes, érzelmi válaszreakciók kitüntetett jelentőséggel bírnak (Stipkovits, 2017). 
Közel száz évvel ezelőtt fogalmazódott meg Harry Stack Sullivan amerikai pszichiáter 
elképzelése, miszerint a csecsemők érzékelik, emellett átveszik a szorongást szüleiktől, amely 
a félelem és/vagy a bizalomhiány formájában ölt testet. A kutatások során megerősítést nyert, 
hogy a gondozó hangja, érintése és mozdulatai képesek megnyugtatni a kisbabát, viszont akár 
szorongást kiváltó tényezőként is megjelenhetnek. Az ingerült hangokra, zajokra — ideértve a 
televízióból érkezőket is — válaszul a csecsemők úgynevezett stresszhormonjai még az alvási 
periódusokban is ugrásszerűen megszaporodnak. Optimális körülmények között az újszülött 
azonnali önmegnyugtatásra és meghitt kapcsolódásra huzalozott agyat , épít ki". Pszichológiai 
értelemben a bizalom eredményeként kiépülő pozitív működőképes minta azt közvetíti, hogy 
az emberi kapcsolatokat a biztonság, illetve szeretetteljesség jellemzi. Abban az esetben, ha az 
adott környezet veszélyesnek tűnik, vagy nem megfelelő módon elégíti ki a szükségleteket, a 
kisbaba hiperéber, egyben bizalmatlan agyat építhet ki, mely a szűkös erőforrásokért folytatott 
versenyzésre és a "küzdj vagy menekülj" válaszreakcióra van beállítva (Markham, 2016). 

A várandósság vége felé a magzat érzékszervei azok agyi kapcsolataival együtt olyan 
mértékben kifejlődnek, hogy lehetővé válik az első érzékszervi tapasztalatoknak — hintáztatás, 
anyai szívverés, zene, más egyéb alapzajok — a megszerzése, melyeket a magzat összekapcsol 
a melegséggel és a biztonsággal. A terhesség alatt megmutatkozó zavarok — anya szorongása, 
stresszes állapota; hirtelen zaj, hangoskodás — a védettség érzésének meggyengüléséhez vezet, 
aminek következményeként az újszülött szorongással, illetve bizonytalansággal jön világra. A 
születés előtti alapélmények a gyermek egész életét meghatározzák, egyben a bizalom alapját 
képezik. A születést követően az első és legfontosabb benyomások és tapasztalatok, amiket az 
újszülött megtanul, különleges érzésként raktározódik el agyában, miszerint erőfeszítései az 
anyai közreműködéssel hozzásegíthetik az új világban érzett félelmei leküzdéséhez. Ezek az 
élmények, impulzusok igen mély tapasztalati lenyomatokat képeznek (Polster-Hüther, 2017). 
Napjainkban is igaz egy régi mondás: "A gyermekeink tőlünk kapják a gyökereiket, hogy 
később szárnyakat növeszthessenek." (Markham, 2016: 65). A gyökerek voltaképpen azok a 
biztos érzelmi kötelékek, melyek a gyermeket az anyához, majd a későbbiek során az anyával 
szoros kapcsolatban álló és a gyermek életében lényeges szerepet betöltő személyekhez fűzik, 
mint az édesapa, a nagyszülők, vagy a rokonok és az egyéb közelálló személyek. Amennyiben 
az érzelmi biztonság hiányából fakadóan a kisgyermek az első életéveiben nem képes szoros 


és szilárd kapcsolatokat kiépíteni, jelképesen értelmezve "az ágaik csökevényesek maradnak, 

a leveleik és a gyümölcseik aprók, és csak nyomokban fognak emlékeztetni mindarra, amivé 
válhattak volna." (Polster-Hüther, 2017: 24). Ezek a gyermekek felnőttkorukban — ami az első 
vihart jelenti — elbuknak a világban való eligazodáskor. A fokozódó agresszivitás, a tanulási és 
magatartászavarok szintén intő jelei a korai kötődési sérüléseknek (Polster-Hüther, 2017). 

Az érzelmi kötődés vonatkozásában a kicsi gyermekeknél akkor alakul mélyre nyúló, viszont 
épp hogy csak elágazó gyökérzet, ha a stabil talajt biztosító személyek kis létszámban vannak 
jelen a csecsemő életében és igencsak hasonlítanak egymásra. Bojtos gyökérzet abban az 
esetben növekedik, amikor több és egymástól meglehetősen különböző személyekkel alakít ki 
kapcsolatot, viszont ezek az egyének csupán minimális biztonságérzetet nyújtanak számára. A 
kiegyensúlyozott és egyben zavartalan fejlődés érdekében a kisgyermekeknek mélyre nyúló 
és lehetőség szerint messzire szerteágazó gyökérzetet kell növeszteniük annak megéléséhez, 
hogy erősen és biztonságosan léteznek saját miliőjükben. Csakhogy a szárnyak nem maguktól 
növekednek. Az érzelmi biztonságot nyújtó közegben a gyermekek szilárd viszonyban állnak 
önmagukkal, szüleikkel és környezetükkel, emiatt nagyon hosszú ideig nyitottak maradnak a 
világ megismerésére, felfedezésére. Az érzelmi biztonság megélése nélkül azonban félnek a 
repüléstől. Azok a gyermekek, akik főgyökérzettel rendelkeznek, a mélyre nyúló kapaszkodás 
miatt nem képesek felemelkedni; a bojtos gyökérzetet növesztők ellenben annak a kockázatát 
vállalják, hogy a szárnyuk fejletté válása előtt kiszakadnak a talajból (Polster-Hüther, 2017). 
A kötődő nevelés lényegi sajátosságát a kisgyermekek érzelmi és testi szükségleteire adott 
megfelelő válaszreakciók sorozata adja. A biztos kötődés kialakulását célzó reszponzív 
nevelés eredményeként a csecsemők az első életévben elsajátítják a bizalommal kapcsolatos 
leckét, amely fiziológiailag bevésődik az agyukba. Allan Schore amerikai neurobiológus úgy 
vélekedik, hogy az első és az utána következő interakciók sorozatában az anya úgynevezett 
érzelmi programokat "telepít" kisbabája jobb agyféltekéjébe, amiket mintasablonként használ 
ahhoz, hogy a saját jobb agyféltekéjébe behuzalozza a megfelelő neurális áramköröket. Minél 
jobb a huzalozás, a csecsemő annál inkább képessé válik a másokhoz való kapcsolódásra, az 
érzelmei szabályozására, vagy a környezete megismerésére, felfedezésére (Markham, 2016). 
Kutatások szerint a biztonságos kötődés aszerint alapozódik meg, hogy az anya a csecsemő 
érzelmit, érzelemkifejező gesztusait pontosan visszatükrözi számára mimikája, hanghordozása 
és az érintés segítségével. Az első életévben a gyermekek agya robbanásszerű növekedésben 
van. A kisbaba úgy tapasztalja és ítéli meg a különféle szituációkat, ahogyan gondozója reagál 
azokra. Az ismétlődő benyomások hatására a baba idegrendszerében szinaptikus kapcsolatok 
sokasága alakul ki. Mindezekből következően a korai kötődés milyensége a bölcsőtől a sírig 


kísér bennünk (Nyitrai, 2011). Ahhoz, hogy a gyermeki agyban kialakuljon és elraktározódjon 

a korai kötődés/ősbizalom érzése, hogy stabilan belegyökereződjön a világba, mindenekelőtt 
tapasztalatokra és élményekre van szüksége. A gyermeki fejlődés négy forrása a szabadság, a 
közvetlenség, az ellenálló képesség, valamint a kötődés a velük született fejlődési terükből, a 
természetből fakad, nagyban megalapozva a későbbi életút alakulását (Polster-Hüther, 2017). 

A neveléstudomány jeles kutatója, Ulrik Gebhard véleménye szerint az ősi természet 
megélésének, közvetlen megtapasztalásának főbb értékét a nagyfokú szabadság öröme adja. A 
gyermekek szeretnének hatást gyakorolni a természetre; csak arra vágynak, hogy érintkezésbe 
kerüljenek a világgal és tanuljanak belőle. Ebből adódóan szüntelen vadásznak újdonságokra, 
kutatják a számukra ismeretlen dolgokat. A játék szabadsága ugyanakkor azt is jelenti, hogy a 
természetben minden szabadon alakítható. A természet kínálta lehetőségek megragadásához 
mindenkinek a saját egyéni tempójában, illetve az iránytűje alapján szükséges haladnia. Ezért 
lassítanak a gyerekek teljesen átadva magukat a belső észleléseiknek, a pillanatoknak; érezni 
akarják magukat, egész lényükkel részt venni mindenben, hiszen nem szívügyük az észlelések 
nélküli repülés. A természet intuitív megértése nélkül kognitív értelmezésről szó nem lehet. 
Vizsgálatok sora igazolja, hogy a játék lényegesen kreatívabb a természetes, strukturálatlan 
környezetben, ahol minden a játék eszköze: botokkal étkeznek, fenyőtobozzal vadásznak. A 
tapasztalati tér lehetőségei a társas kapcsolatokra úgyszintén kihatnak (Polster-Hüther, 2017). 

A gyermeki fejlődésben a közvetlen érzékszervi tapasztalások meghatározó szerepet töltenek 
be annál is inkább, mivel a megszerzett élményeikből és tapasztalataikból léteznek. A játék 
során minden alkalommal a legősibb élményeket, a négy elemet kutatják, foglalkoztatva az 
összes érzékszervüket. Közvetlenség nélkül egyáltalán nem létezik érzékszervi tudatosság. 
Érzékszervi működés hiányában nincsenek élő történetek, melyek híján gyökértelenül élünk a 
világban. A természet a gyermekekre szabott ingerek sokféleségét kínálja azok újdonságával, 
ismeretlenségével együtt. A természet elemi sajátossága azonban nem csak a szabadság, de az 
ellenállás is, mert nem engedelmeskedik a vágyaknak. Ilyenkor nekünk kell alkalmazkodni: 
tüzet gyújtunk, belső ellenállást fejtünk ki, biztonságot nyújtó világot építünk ki a külvilággal 
szemben. Mindezek a teljesítmények csak megerősítik a gyermekeket (Polster-Hüther, 2017). 

Az önkontroll kiépítéséhez a gyermekek a kalandot választják, vagyis a saját határaikkal való 
játékot, amely egyben a szabadság előszobáját is jelenti. A gyermekkori kalandok rendezői a 
gyermekek azáltal, hogy részesei a történéseknek; hogy saját maguk elé állítanak kihívásokat, 
hozzájárulva az erő és az ellenálló erő, a bátorság, a felfedezés örömének aktív módon történő 
fejlődéséhez. Ezért is nem szabad megvonni tőlük a természetet, a szabadban végzett játékot, 
a nem tervezett és nem irányított időt, mivel kizárólag ilyen módon képesek a saját erejükből 


kifejleszteni az olyan tulajdonságokat, mint az önállóság, a felelősség- és kockázatvállalás, a 

fantázia, a kreatív gondolkodás, vagy a spontán kapcsolódni tudás képessége. A természetben 
minden megtalálható, amit minden gyermek keres egyéni fejlődéséhez, illetve szükségleteihez 
igazítottan, másfelől a természetélmények megerősítőleg is hatnak (Polster-Hüther, 2017). 

A társas viselkedésében, mások megértésében, a tervezésben és az érzelmi folyamatok 
tervezéssel való ötvözésében a prefrontális területek rendkívül meghatározó szerepet töltenek 
be. A minőségi változások tekintetében kiemelt fontosságú a Rizzolatti, Fadiga és más olasz 
kutatók (1996) által elsőként leírt tükörneuron-rendszer. A kutatásokból kiderült, hogy létezik 
egy olyan specifikus sejtcsoport, mely hasonlóképpen reagál akkor, ha a kísérleti állat maga 
csinál valamit, és amikor érzékeli a másikat a mozgása végzése közben. Az emberré válásban 
ez a szándék- mozgás-látvány leképezés kulcsfontosságú jelentőséggel bír. A tükörneuronok 
feltárását megelőzően Marton Magda (2003) magyar kutató hangsúlyozta, hogy többek között 
az empátia kialakulásáért a fenti folyamat tehető felelőssé. Az ember társas viszonyának egyik 
kuriózuma az információk megosztása. Tomasello (2002) nézetei szerint a közös tervek, mint 
az együttműködés alapjai az emberré válás nagyon lényeges mozzanatai. A kutató kimutatta, 
hogy a gyermekek képesek a közös célok kialakítására, mindezek mellett az osztozkodva való 
együttműködésre, sőt ez az együttműködő-osztozkodó rendszer eleve adott (Pléh, 2015). 

Az érzelmi-szociális agy oldaláról megközelítve Bruce D. Perry neuroszekvenciális elmélete 
(2006) értelmében, ha a gyermeki fejlődés korai szakaszában hiányzik a biztonságos ölelés és 
a szeretetteljes kapcsolatok, akkor az agy bizonyos területeinek fejlődése stagnál. A magasabb 
rendű agyterületek fejlődéséhez az elmaradt tapasztalatoknak a pótlása teremt ismét 
lehetőséget. A különböző szenzoros integrációs terápiák (Ayres-terápia), vagy a csecsemő- és 
gyermekmasszázs is gyakorlatilag erre a gyógyító hatásra alapoznak. Gary Chapman és Ross 
Campbell pszichológus szerzőpáros koncepcióját alapul véve a testi érintés az öt szeretetnyelv 
egyike a minőségi idő, az elismerő szavak, az ajándékozás és a szívességek sorában. Virginia 
Satir szerint naponta legalább négy ölelés szükséges a túléléshez, nyolc a szinten tartáshoz és 
tizenkettő a fejlődéshez, gyarapodáshoz; mindemellett a testi kontaktus a kisgyermek számára 


a biztonsággal és a bizalommal is egyenértékű, amely egész életét végigkíséri (Sződy, 2016). 

Forrás: https://eletmod50.com/az-on-szive-erzekeli-az-erzelmi-allapotot/ 


A kisgyermekkori tanulás neuropedagógiai aspektusai 


Hétköznapi meghatározásban a tanulásról alkotott különböző elképzelések legfőképpen az 
ismeretelsajátítási formáinak tárgymegjelölésével kapcsolatban nyújtanak képet. Tudományos 
értelemben a definíció a pedagógiai fogalomhasználat területén egy rendszerben bekövetkező, 
mindemellett hosszabb távra is kiható adaptív változást jelent (Nahalka, 2006). Pszichológiai 
megközelítésből a tanulás nem csak az ismeretek elsajátítását foglalja magában. A folyamat 
egész életünkön át tart és életünk minden területére kiterjed. A pszichológia tudományán belül 
a különféle irányzatok — biológiai, behaviorista, kognitív, pszichoanalitikus, fenomenológiai 
nézőpontok — képviselői a tanulás más és más aspektusait tartják fontosnak (Gaskó, 2006). 

A pszichológiai tanulásértelmezések kapcsán azok alakulásának irányvonala tükrében, a 
kognitív pszichológia a tanulást információ-feldolgozásként definiálja, míg az idegrendszert 
információ-feldolgozó struktúrának tekinti. Fenti modell Atkinson és Schiffrin többszöröstár- 
elméletére alapozva memóriatárakat és visszacsatolási funkciókat különböztet meg a tanulás 
folyamatában (Gaskó, 2006). A modellben egyaránt találhatók bemenetek és kimenetek. Az 
agy esetében inputnak tekinthető a külvilágból érkező, illetve az agy belső állapotából fakadó 
ingerek kombinációja. Az outputok esetében, melyeken megjelenő jelek definiálják a rendszer 


válaszát, valamilyen motoros akció, egy gondolat, vagy egy felismerés ugyancsak lehetséges. 

A rendszernek létezik egy belső viselkedése és van egy mechanizmusa. A belső viselkedés a 
neurális kapcsolatokban leképzés alapján a bemenő jeleket kimenő jelekké transzformálja; a 
rendszer mechanizmusa ennélfogva képes a belső viselkedés, a leképzés megváltoztatására. 
Mindez "az agyban a sejtek szintjén létrejövő tartós morfológiai és fiziológiai változásokat 
jelenti, melynek hatására az eredeti működés megváltozik." (Nádasdy — Fiser, 2003: 393). 

A tanulás és az emlékezés neurális mechanizmusa a sejtek szintjén azonosságot mutat. A 
bonyolult agyi tevékenységek mindegyike az idegsejtek közötti strukturális kapcsolatok 
átrendeződésén alapul. Amíg a jelenségkörök újrarendszerezése eredményeként a tanulást az 
információ-elsajátítás mechanizmusának tekintjük, addig a memória az elsajátított információ 
mozgósításának készsége, mely által lehetővé válik a különböző típusú információk előhívása 
a kérgi modalitásokban. Az emlékezet, mint készség másfajta megfogalmazásban a tanulással 
kialakított agyi reprezentáció, neurális kapcsolat-mátrix (Nádasdy — Fiser, 2003). A kutatások 
során megállapítást nyert, hogy az információ megszerzése (kódolás — emlékezi kóddá történő 
átalakítás), továbbá a memóriában történő megőrzés és a felidézés (dekódolás — az emlékezeti 
kódból történő átalakítás) egymástól függetlenül befolyásolhatók (Bednorz — Schuster, 2006). 
A tanulás neurális mechanizmusának aspektusából a központi idegrendszer az érzékszervek 
révén kölcsönhatásba lép a külvilággal, melynek során elsődlegesen a világról kialakított saját 
modelleken belül szolgál a különböző információk kicserélése és feldolgozására. A modellek 
reprezentációja neurális struktúrákban megy végbe. A gyors és átfogó információ-feldolgozás 
érdekében a neuronok közötti rendszerek kialakulásának — ganglionképződés — kis területen 
és lehetőség szerint koncentráltan kell megtörténnie (Bednorz — Schuster, 2006). Lényegében 
a neurogenezis, az új sejtek létrejötte és a többi idegsejthez való kapcsolódása túlnyomórészt 
a limbikus rendszer részét képező hippokampuszban következik be. Az emlékek folyamatos 
őrzéséhez az idegsejtek hektikus aktivitása szükséges (Goleman, 2007). Az emberi agyban a 
hippokampusz agykérgi plaszticitást kiegészítő emlékezeti funkciója részben az új ismeretek 
konszolidációját és a már tároltak előhívását szolgálja (Nádasdy — Fiser, 2003). Szerkezetét 
tekintve a tanulás központi szerve, vagyis az agy közepe táján helyezkedik el, és közvetlenül 
érintkezik az amygdalával. A kedvező strukturális felépítésnek köszönhetően lehetővé válik, 
hogy a "munka memória" tartalmát — újonnan szerzett információ, melyet csak rövid ideig 
tárolunk az agy központjában, a prefrontális kortexben — hosszabb tárolásra alkalmas formába 
hozzuk. Voltaképpen ez az idegrendszeri tevékenység a tanulás motorja (Goleman, 2007). 

A tanulás eredményességét, a tanuláshoz való viszonyt és összességében a tanulásról való 
gondolkodást, illetve a pedagógiai gyakorlatot jelentős módon befolyásolja a tanulásról 


kialakított koncepciók rendszere. Tudományos megközelítésben a pedagógiai elképzelések 

terén rendkívül meghatározó az ismeretátadás-, a szemléltetés- és a cselekvés pedagógiája. A 
három tanulásparadigma mindegyike nem egyéb, mint a tudásközvetítés metafora kifejtése, 
megvalósítása, valamint részletezése (Nahalka, 2006). A tanulásértelmezések vonatkozásában 
a paradigmaváltások eredményeként kiformálódott konstruktivista pedagógia tételei főképpen 
a tanítás-tanulás folyamatainak vizsgálata és a nevelési-oktatási gyakorlat alakítása folyamán 
játszanak fontos szerepet. A 20. század utolsó harmadára tehető konstruktivizmus kialakulása 
szemléletmód; mások szerint filozófiai, ismeretelméleti irányzat; megint mások a megismerés 
leginkább azzal kapcsolatos, hogy az egyén hogyan és milyen módon tanul, illetve a tanulás 
folyamatára milyen törvényszerűségek érvényesek (Nahalka, 2013). A konstruktív didaktikai 
elképzelésekben a korábbiaktól eltérően a tanulási tartalom és annak gyakorlati felhasználása 
didaktikájára" alapozva tudáskínálatot nyújt. A konstruktivizmus gondolatvilágában igencsak 
lényeges a már megszerzett tudás, ami vagy képes megérteni a külvilág jelzéseit, avagy nem, 
és ebben a dinamikus folyamatban a konstruálás keretei között formálódik (Nahalka, 2002). 

A konstruktivista tanulásszemlélet — amennyiben a tanulás folyamatát tágan értelmezzük — a 
szocializáció minden részfolyamatára alkalmazható. Lényegi sajátossága a személyes, egyedi, 
belső konstrukciós folyamat. Ezeknek megfelelően a tudást, az értékeket, az attitűdöket nem 
átadjuk, közvetítjük a gyermeknek, hanem aktív építkező folyamatban maga konstruálja saját 
személyiségét (tudását, viszonyulásait, értékvilágát); vagyis a fejlődés adott szintjén meglévő 
struktúra építi tovább saját magát. Az így létrejött struktúrák adaptívak annak szempontjából, 
hogy az egyén saját értékelő folyamatait tekintve kedvezőek, hasznosak (Nahalka, 2013). Más 
megfogalmazásban a tanuló-rendszer, specifikusan az emberi agy kezdeményezően viszonyul 
az őt ért hatásokhoz és az értelmezés alapján formálja a saját rendszerét (Nahalka, 2006). 
Abból kiindulva, hogy bármely előzetes tudás nyilvánvalóan konstrukció eredménye, az 
időben visszafelé haladva a magzati korhoz jutunk vissza, amikor kezdetét veszi az emberi 
agy fejlődése. A 90-es években kognitív pszichológiai és gyermeklélektani kísérletek feltárták 
az újszülött fejében már meglévő, létező tudáselemeket. Nyilvánvalóan ekkor még nem nyelvi 
formában megfogalmazott tudásról beszélhetünk, inkább valamilyen elvárásokról bizonyos 
folyamatokkal kapcsolatban. Amerikai szerzők (Kuhl; Meltzoff; Alison Gopnik) ez idő tájt 
írták meg a magyar nyelven is megjelent Bölcsek a bölcsőben című kötetet, melyben feltárták, 
hogy a csecsemők lényegesen többet tudnak, mint korábban gondolták. A tanulási folyamat 
konstruktivista kiindulópontból történő elemzése kapcsán a komplex struktúrák kialakulását 


tekintve az előzetesen kiépült rendszereknek kifejezetten meghatározó szerep tulajdonítható. 

Arra a kérdésre, hogy vajon honnan származik ez a tudás, két feltételezés is magában foglalja 
a válaszlehetőségeket. Az egyik ilyen elmélet a genetikai eredet nagyon erős megfogalmazása, 
miszerint a konstrukciós folyamat kiindulópontját képező tudás már a génekbe van kódolva. A 
legújabb kutatások eredményei azt mutatják, hogy ez a koncepció nem helytálló, mert a gének 
nem határozzák meg ennyire részletesen előíró módon az agy szerkezetét (Nahalka, 2014). 
Egy másik érdekes elgondolás az agy kifejlődéséből eredezteti a potenciális választ. A 
magzati fejlődés folyamatán kialakuló agysejtek a születésig még tovább osztódnak. Az ezek 
közti kapcsolatok kialakulása valójában véletlenszerűen megy végbe, a gének bizonyos átfogó 
dolgokat irányítanak ebből. A rendszer aránylag igen korán inputot vesz fel a környezetéből, 
emellett valamilyen outputokat is produkál. Az inputok (magzati hallás, látás, érzékelés) és az 
outputok (önkéntelennek tekintett mozgások, egyéb reakciók) elindítanak egy strukturálódást. 
A véletlen rendszeren belül feltehetően van egy értékelő rendszer, mely egyes dolgokat jónak, 
másokat rossznak ítél; ebből fakadóan bizonyos kapcsolatokat megerősít, némelyeket gyengít. 
A tanulási folyamat befejezésképpen odáig vezet, hogy egy adott ponttól kezdődően kognitív 
folyamatokról, újszülöttek esetében kifejezetten konstruálásról beszélhetünk (Nahalka, 2014). 
A fogalmi váltás eredeti és szűkebb megfogalmazásával összefüggésben a gondolkodásnak 
egy adott területen való új rendszerrel, illetve új megközelítéssel való gazdagodását jelenti. A 
konstruktivista pedagógia nem egyéb, mint elméletekből, gondolkodásmódból, a gyakorlatot 
egyaránt szabályozó elvekből és egy kiépített fogalomrendszerből álló gondolati struktúra. A 
pedagógia tudományán belül a fogalmi váltások olyan folyamatoknak tekinthetők, amelyeket 
csak a konstruktivista pedagógia ismer, más paradigmákban nincs helyük. Váltások az egyén 
részéről — saját maga konstruál — csupán abban az esetben kivitelezhetők, ha azokat felismeri, 
értelmezni tudja és kritikusan képes kezelni. Mindebből következően a pedagógia feladata az, 
hogy kiemelt figyelemmel kezelje a többféle, variábilis új struktúrák kialakulását, segítse elő 
azok konstrukcióját, és a gyermekeket/tanulókat döntésre képessé tegye (Nahalka, 2013). 

Az elmúlt tizenöt-húsz évben szakemberek körében komoly viták bontakoztak ki azzal 
kapcsolatban, hogy az újjászülető pedagógiának milyen funkciókat szükséges betöltenie és 
milyen értékeket kell majd képviselnie a magyar közoktatásban. Elsősorban arra törekszik-e, 
hogy a társadalom számára hasznos polgárokat neveljen, vagy inkább arra, hogy boldogságra 
képes embereket? Az alkalmazkodási képességet tartja fontosabbnak, illetőleg az önállóságot, 
az emberi autonómiát? A tárgyi tudást preferálja, avagy a problémamegoldó készséget és a 
kreativitást? Arra készíti-e fel a tanulókat, hogy Magyarországon, Európában, a globalizálódó 
világban képesek legyenek helytállni? A 21. század nagy kihívásaira csakis az aktív, cselekvő 


attitüd, a releváns és célszerűen strukturált ismeretanyag, továbbá a nevelés-oktatás szervezeti 

kereteinek értékalapú koegzisztenciája nyújthat érvényes, autentikus választ (Klein, 2012). 
Ennek a változásigénynek a kimondása motiválta Carl Rogersnek, a személyközpontú 
pszichológia kiváló alakjának gondolatait a fennálló válságával, valamint a lehetséges kiúttal 
kapcsolatban, amikor írásában arról számolt be, hogy a legtöbb tanításnak semmiféle hatása 
nincs, mivel a tanulók számára az rendszerint teljesen érdektelen tevékenységként működik. 
Az egyik ilyen koncepciója értelmében "csak az a tanulási folyamat lesz eredményes, amelyik 
felfedezésen alapuló élményből származik és valamilyen belső igényt elégít ki." (Klein, 2012: 
516). Csikszentmihályi Mihály, a pozitív pszichológia úttörője kutatásaival alátámasztotta, 
hogy a személyiség akkor fejlődik leginkább, amikor "egy áramlatban létezőnek" érzi magát: 
a tevékenység könnyeddé és ösztönszerűvé válik. Az emberi impulzusok pozitív aspektusait — 
boldogság, kreativitás, az élet felvállalása, az emberként létezés élménye — Csíkszentmihályi 
áramlatnak vagy flow-nak nevezte el A tökéletes élmény pszichológiája alcímű kötetében. A 
flow-élmény hatására az emberi tudat jóval komplexebbé válik, mivel a differenciáltság és az 
integráltság közös élményét nyújtja. A személyiség mindeközben egyedinek, értékesnek és 
autonómnak, egyidejűleg a közösség boldog és hasznos tagjának érzi magát (Klein, 2012). 
Csíkszentmihályi Mihály az áramlat-élmény egyik legérdekesebb paradoxonjának tartja azt a 
jelenséget, miszerint a cselekedetek a legnehezebb feladatok teljesítése során számítanak a 
legkönnyedebbeknek. Mindez a tanulás erőfeszítései kapcsán úgyszintén érvényes. A flow- 
elmélettel összefüggésben az élethosszig tartó tanulás filozófiája a kényszerképzettel szemben 
csak akkor jelenne meg örömteli életlehetőségként, amennyiben a külsőleg irányított oktatás 
vége egyben a belső motiváció vezérelte tanulás kezdeti szakaszát jelentené. A posztreform 
paradigmák a tevékenység-központú, motivált, cselekvő aktivitást, az érzelem, az intuíció, a 
kreativitás fejlesztését hangsúlyozzák a holisztikus szemléletmód egyidejű közvetítésével. A 
felszíni különbözőségekkel szemben az egységes alapot emelik ki, melyek az egymás mellett 
lévő autentikus/érvényes alternatívaként funkcionálnak. Az alternatíva választható cselekvési, 
tevékenységi módot fejez ki. Az alternatív pedagógiák kiemelten nagy figyelmet fordítanak a 
gyakorlatra, a gyermeki/tanulói szükségletekre, az egyéni sajátosságokra. A tanulók életszerű 
körülmények között, tevékenységek által szereznek tanulási tapasztalatokat. A tanítás-tanulás 
folyamatában a pedagógus facilitátori, ösztönző, támogató szerepköréből adódóan a sokoldalú 
ösztönzés, a motiválás, a tanulók aktivizálása kiemelt jelentőséggel bírnak (Klein, 2012). 

Az óvodai nevelés terén a 2008-ban bevezetésre került óvodai tantervhez szervesen illeszkedő 
projektmódszer természetes velejárója lett a gyermekközpontú szemléletmódnak. Etimológiai 
tekintetben a projektum latin eredetű szó; jelentése terv, tervezet/ajánlat, javaslat. A múlt 


század eleji gyermekbarát elképzelésekből — központi gondolata a gyermekekből, a 

gyermekek gondolkodásából, továbbá érzelmi igényeiből való kiindulás — táplálkozó projekt a 
tanulásszervezési lehetőségek egyik leghatékonyabb módszere. A John Dewey és William H. 
Kilpatrick nevével fémjelzett projektmódszer a gyermekek érdeklődésére építve a pedagógus, 
valamint a gyermekek közös, összehangolt tevékenységén alapul. Mint oktatási és értékelési 
stratégia egy adott témával kapcsolatos kutatómunkára helyezi a főbb hangsúlyt. A projektek 
komplex feladatok, középpontjukban egy gyakorlati természetű problémával. A feladat nem 
egyszerűen a probléma megoldása, hanem a téma minél szélesebb körű feldolgozása, a lehető 
legtöbb összefüggés feltárása. A tartalmak a témának és úgynevezett altémáknak rendelődnek 
alá és a gyermekek megismerési szükségleteiből erednek. A tanulás, mint kísérő eszköz van 
jelen, súlypontiak viszont a produktum elérésére irányuló tevékenységek. A gyermekek által 
elfogadott vagy kiválasztott konkrét probléma, adott téma feldolgozása egyénileg, gyakran 
csoportban történik; mindeközben maguk fedezik fel a megoldásokat, saját maguk határozzák 
meg a tanulási folyamat határait. A projekt legnagyobb értéke abban mutatkozik meg, hogy a 
hagyományos tananyag-orientált stratégiákkal ellentétben tulajdonképpen nem a tananyaghoz 
rendeli a gyermeket, hanem a gyermek/tanuló rendeli önmagához a tananyagot (Stark, 2011). 
Az óvodai nevelés gyakorlatára fókuszálva a projektmódszer legfőbb jellegzetességeit, illetve 
alkalmazásának előnyeit Körmöci Katalin!" a következőkben foglalja össze (Stark, 2011). 

a) Az óvodapedagógus — gyermek, és a gyermek — gyermek közötti természetes 
együttműködésre épül, egyben nagyfokú szabadságot biztosít a célok kiválasztásától a 
tervezésen, a feladat végrehajtásának módozatain át a produktum értékeléséig. 

b) Központi témája tevékenységekben, vagy tevékenységek sorozatában realizálódik. A 
mindennapi életből merített konkrét problémákat közösen oldják meg, mindeközben a 
gyermekek saját egyéni elképzelései is megvalósulnak. Az aktív részvétel, érdeklődés 
mindvégig biztosított, mivel személyes, érdeklődésük, képességeik, tempójuk szerint 
maguk választhatják ki a számukra vonzó, testhez álló feladatokat. 

c) Időtartama a téma jellegétől függően rövidebb vagy hosszabb lehet. A témafeldolgozás 
teljessége abból adódik, hogy közben a lehető legtöbb összefüggés kerülhet felszínre. 

d) Atevékenységekbe integrált műveltségtartalmak sokoldalú tapasztalatok útján épülnek 
be a gyermeki tudatba. A valóságos élettevékenységek szinte maguk köré rendezik az 
ismereteket, ezáltal a központi probléma feldolgozása nem csak komplexebbé, de sok 
szempontúvá is válik. A közvetlen tapasztalás maradandó tudást eredményez. 

e) Minden esetben tartalmaz választási lehetőséget; teret enged a váratlan helyzeteknek, 


kiegészítéseknek, az újonnan fellépő igényeknek. Támogatja továbbá a differenciálást, 


10 Körmöci Katalin — nyugalmazott mestertanár, oktató, az Óvodai Nevelés főszerkesztője. 

az eltérő tanulási stílusok érvényesülését; biztosítja az egyéni érdeklődés és ütem, az 
önállóság, az öntevékenység és a szabad önkifejezés lehetőségét. 

f) A projektmódszer alkalmazása meghagyja a világ egy és osztatlan voltát, mindemellett 
a teljesség élményével ajándékozza meg az óvodás gyermeket. A képességfejlesztés, a 
műveltségtartalmak, ismeretek rendeződése tevékenységekbe ágyazottan történik. A 
közvetlen környezet alapot szolgáltat a megismerési folyamatok — érzékelés, észlelés, 


figyelem, emlékezet, képzelet — fejlődésének és a kísérletező igénynek. 


Freeman!! koncepciója szerint azok a személyek, akik kedvezőbb intellektuális adottságokkal 
rendelkeznek, optimálisabban tudják hasznosítani a környezetükből érkező ingereket, vagyis 
ingergazdag közegben az örökletesen kiemelkedő képességek, készségek még dominánsabbá 
válnak. A tehetség felismeréséhez és kibontakoztatásához az egyik legjelentősebb tényező a 
megfelelő és komplex környezet, amely Csíikszentmihályi Mihály szerint ideális feltételeket 
képes biztosítani az érdeklődés felkeltéséhez. A már megszerzett tudás és motiváció mellett a 
figyelem összpontosításának készsége egyaránt hozzájárul a fejlődésükhöz (Bagdy, 2014). 

Az élményekre való nyitottság a flexibilitást, a fogalmak, hipotézisek és érzékletek közti falak 
átjárhatóságát, egyben a kétértelműség tolerálásának képességét is jelenti. Emiatt a kreativitás 
fejlesztésének kiemelten nagy jelentőség tulajdonítható, mert a különféle valóságkonstrukciók 
közötti "hiídverésben" kulcsfontosságú szerepet tölthet be. A tanulási folyamatok aspektusából 
a konstruktív, azaz élményekre nyitott, építő kreativitás definíciója és személyiségfejlődésben 
betöltött szerepe Carl Rogers megfogalmazásában valamely újnak a születése az egyén sajátos 
interakcióiból az önmegvalósítása érdekében. A kreativitás egyik alapvető kritériuma, hogy az 
értékelés forrása és színtere belső legyen. Mindez arra is utal, hogy a kreatív tanuló alkotását a 
külvilág értékítélete helyett annak alapján értékeli, mennyire tudta önmagát kifejezni benne. A 
kreativitás további kritériuma az a képesség, miszerint az egyén a rendelkezésére álló konkrét 
alkotóelemeket a korábban nem létezett alakzatokba és kompozíciókba tudja elrendezni; hogy 
provokatív hipotéziseket fogalmazzon meg; hogy problémaérzékeny legyen (Klein, 2012). 

Számos kutató megállapította, hogy az intrinzik motiváció szoros összefüggést mutat a 
kreativitással. Csikszentmihályi Mihály flow-elméletében a kreatív személyt nem elégíti ki a 
status guo, hanem mind kognitív, mind pedig emocionális okokból az alternatívákat keresi. Ez 
a nyitottság biztosítja, hogy az egyén ne zárja le az utat az egyéb megoldások előtt, inkább 


folyamatosan haladjon előre a felfedezés örömével. Ennek értelmében az alkotás garanciáját 


11 Freeman, Joan — angol pszichológus; a tehetségkutatás terén végzett munkájáért 2015-ben életmű-díjjal 
jutalmazták. 
52 


az érdeklődés, a kitartás és az eredetiség biztosítja. A kreativitást illetően az én-hatékonyság 
Albert Bandura, kanadai származású amerikai pszichológus szerint direkt és indirekt módon 
egyaránt befolyásolja a viselkedést. A magas én-hatékonysággal rendelkező személyek úgy 
ítélik meg, hogy maguk irányítják a sorsukat és az eseményeket. Bíznak saját képességeikben; 
a nehéz feladatokat kihívásként, nem pedig fenyegetésként élik meg; értékes célokat tűznek ki 
maguknak, illetve azok elérésére törekednek. Az én-hatékonyság, a kreativitás és a nyitottság 
Konstruktivista megközelítésben a kreativitást nem lehet erőltetni, hanem hagyni kell azt a 
felszínre törni (Klein, 2012). Carl Rogers a kreativitást támogató környezetről alkotott 
koncepciójában két tényezőt emel ki: az egyik a pszichés biztonság, a másik a lelki szabadság. 
A pszichológiai értelemben vett biztonság a feltétel nélküli elfogadás állapotában alakul ki, 
amikor a gyermeknek/tanulónak megértettség-élménye van; a pszichés szabadság nem egyéb, 
mint az önkifejezés lehetősége (Bagdy, 2014). A szabadság felelősségvállalást is jelent; azt, 
hogy a tanuló felelősen önmaga lehessen, mivel csak ilyen módon érhető el, hogy az értékelés 
belülről fakadjon (Klein, 2012). Carl Rogers elmélete részben empirikus alátámasztást nyert; 
a tehetség hátterében főként azoknál a személyeknél — nagy feltalálók — tapasztaltak elfogadó 
környezetet, akik a természettudományos területek iránt mutattak érdeklődést (Bagdy, 2014). 
Csíkszentmihályi Mihály álláspontja szerint a kreatív tehetség nem csak az egyéni életút, de a 
társadalom, valamint az egész evolúció mozgatórugója. Az egyén az alkotása során tekintettel 
van embertársai szempontjaira és érdekeire, így a kreativitás az adott társadalomban meglévő 
dolgok permanens fejlesztésével is megfeleltethető (Bagdy, 2014). A megváltozott tanárszerep 
aspektusából Karácsony Sándor, a jeles magyar pedagógus aszerint vélekedik, hogy a tanítás- 
tanulás folyamatában a tanár olyan személyiség legyen, akiből "titokzatos áram módjára árad 
az őszinteség és a szabadság, aki egyformán képes adni és elfogadni." (Klein, 2012: 517). 
Gyakorlatiasan kifejezve, ha feltétel nélkül elfogadjuk a gyermekeket, ha meglátjuk a bennük 
lakozó lehetőségeket, fokozatosan megtanulhatják, hogy azok lehetnek, akik; felfedezhetik a 
személyes önmegvalósítás élményét, vagyis elindulhatnak a kreativitás útján (Klein, 2012). 
Az empátia, tehát a tanulók nézőpontjából való figyelés annyit tesz, mint figyelni, amit 
tesznek; érezni, amit ők éreznek; belépni az ő világukba és ebből a közelségből is elfogadni 
őket. A konstruktivista pedagógia eddigi tapasztalatai alapján az ilyen fajta megértés az eltérő 
valóság-konstrukciók miatt komoly nehézségekbe ütközik. Ugyanakkor maga a törekvés is a 
bizalom légkörét biztosítja, melyben az együttműködés változatos formáinak alkalmazásával, 
egy belülről vezérelt pedagógiai hatásrendszerben az egyeztetések és a reflektív gondolkodás 


segítségével nyitottabbá válhatnak élményeik iránt és lépésről lépésre rálelhetnek az értékelés 

alapjaira önmagukban. Másfelől az ilyen légkörben a tanulók és a pedagógus egyaránt valódi 
énjüket mutathatják meg azokat az új és a változatos formákat illetően, ahogyan a valósághoz 
viszonyulnak. A folyamat lényegét tekintve ez segíti elő igazán a kreativitást (Klein, 2012). 

Más aspektusból voltaképpen a nyitottságra, valamint az áramló energiára van szükség ahhoz 
a minimumhoz, hogy a gyermekek/tanulók jól érezzék magukat annak az élménynek a 
megélésével, hogy a tanulás folyamatának felelőssége az ő kezükben is van, tevékenységeiket 
maguk irányíthatják. A Csíkszentmihályi Mihály szerint tökéletes élménynek nevezett érzés 
annak függvénye, hogy mennyire képes valaki kontrollálni, mi is történik a tudatában. Ezt a 
kvalitást mindenkinek a saját erőfeszítéseire támaszkodva, konstruktív kreativitási képessége 
aktivizálásával szükséges kialakítania. A tervezés és a spontaneitás ideális kombinációjának 
működtetése, a játék képességének mozgásba lendítése, a felfedezés és a ráismerés örömének 
átélése egy egészen új látásmódot generálhat. Mindazonáltal aki teljes egészében nyitott saját 
élményeire, a belső, illetve külső késztetések akadálytalanul végigfutnak az idegrendszerén és 
ebben a formában tudatosulnak. Egy ilyen rendszerben történő fejlődés során a gyermek nem 
előre meghatározott sémákban gondolkodik. A kreativitás igazából az új világhoz való kreatív 
alkalmazkodás, az életrevalóság (adaptivitás), a strukturális csatolások, a hálózatépítés és a 


személyiség komplexebbé válása szempontjából egyaránt kulcsszerepet játszik (Klein, 2012). 


Forrás: https://stinnerzsuzsa.blogspot.com/ 

Záró gondolatok 


A kisgyermekkor, gyermekkor, az emberi élet első éveinek értelmezésében és megértésében 
az utóbbi években paradigmatikus változások következtek be. A legújabb hazai és külföldi 
kutatásokból a gyermekkor egész egyéni életutat alapjaiban meghatározó jelentősége 
olvasható ki. Korábban a felnőttkor , előszobájának" tekintették a gyermekkort, melynek 
során a kisgyermek felkészül a felnőtt életre, szocializálódik, a felnőttek aktív 
közreműködésével elsajátítja a felnőttségre jellemző és azoktól elvárt kompetenciákat. Ebből 
következően a gyermekséget nem önmagában, önmagához képest értelmezték és értékelték, 
hanem a felnőttek viszonylatában. Így a korábbi elméleti megközelítések a gyermekkort 
inkább a hiányállapot, az átmeneti állapot, a felkészülés, az inkompetencia, a , még nem kész 
ember" oldaláról definiálták. Elismerve és részben elfogadva az emberi életút szakaszainak 
egymásutániságát, kapcsolódásait, továbbá az egyes életszakaszok alapvető jellemzőit és 
funkcióit, egy merőben új pedagógiai megközelítés bemutatására vállalkoztunk jelen 


fejezetünkben. 


Igyekeztünk a neveléstudomány mellett az emberrel, az ember fejlődésével és fejlesztésével 
foglalkozó egyéb tudományok eredményeit is bemutatni, törekedve az interdiszciplinaritás 
elvére, a komplexitásra és az összefüggések meglátására. A kisgyermek, az ember kérdésköre 
túl bonyolult ahhoz, hogy csupán a pedagógiai oldaláról közelítsünk. A fejlődő gyermek 
kontextusában feladatunk a tudományok közötti folyamatos párbeszéd támogatása, a 


különböző álláspontok hiteles bemutatása és tárgyilagos értékelése. 


Reményeink szerint az is kiderült az olvasó számára, hogy a kisgyermekkor, a 
kisgyermekkori fejlődés és fejlesztés még soha nem volt ennyire az emberrel foglalkozó 
tudományok, különösen a neveléstudomány fókuszában. A legújabb nemzetközi és hazai 
kutatási eredmények arról számolnak be, hogy az emberi életút első éveinek nem csupán 
előkészítő, felkészítő, bevezető funkciója van. A valamire való felkészülés, az átmenet, a nem 
teljesség paradigmáiból kilépve határozottan ki kell jelentenünk, hogy a kisgyermek nem 
csupán a felnőtt viszonylatában értelmezendő, hanem önmagában, gyermeki mivoltában, saját 
állapotában, értékeiben, létezésében és kapcsolatrendszerében. Vitathatatlan tény, hogy az 
ingergazdag, stimuláló környezet, a boldog gyermekkor, a feltétel nélküli elfogadás és a 


mindent átható szülői, nevelői szeretet képezik a kisgyermeknevelés alapjait. Hosszú távon 

tehát csak a családot, a szülői és kisgyermeknevelői munkát alapvető értéknek tekintő 
társadalom lehet versenyképes, amely lelkileg, testileg egészséges generációkat képes 
felnevelni. A minden szempontból elsőbbséget élvező professzionális kisgyermeknevelés 


tehát nem csupán pedagógiai, hanem nemzetgazdasági kérdés is. 


A legújabb gyermekkori kutatások irodalmát áttekintve néhány fontos következtetést a 
kisgyermeknevelők számára biztosan megfogalmazhatunk. A kora gyermekkori tanulás — a 
tenger mozgását alapul véve — egyértelműen a dagályhoz hasonlítható, egy rendkívül 
dinamikus, látványos és kritikus időszak a születést követő néhány esztendő, hiszen a korai 
tapasztalatok és élmények az agyi struktúra kialakulásának, a gondolkodásnak és a 
cselekvésnek a fő építőkövei, ekképpen az emberi elme egész életre szóló , viselkedésének" 
megalapozása történik meg a kisgyermekkorban. A kisgyermekkori erős kötődés és a meleg, 
szerető gondoskodás állandósága a legjobb védekezés a felnőttkori zavarokkal szemben. A 
kora gyermekkori szegénység és az elszenvedett hiányok rendkívül hosszan befolyásolják az 
egyéni életutat és meggyengítik az egész személyiséget: gyakran rombolják a kapcsolatokat, a 


kreativitást, valamint gátolják a jövőbeni jólét és boldogság esélyét. 


További, erőteljesen és gyakran visszatérő fontos kutatási témák még: a kisgyermekkori játék 
természete és funkciója, a korai nyelvfejlődés fontossága és tanulásban betöltött szerepe, a 
megfelelően megválasztott korai stimulálás jelentősége, a kisgyermekkori fejlődés ütemének 
jelentős eltérései, továbbá a kötődések és az érzelmek nélkülözhetetlen természete a 


kisgyermekkori tanulás folyamatában. 


Mit biztosítsunk tehát egy, a 21. században megszületett kisgyermek számára? Talán a 
legfontosabb a barátságos, szenzitív környezet, a játékos mozgás, a zene, a megfelelő 
táplálkozás, az állandó beszéd, a szeretet és a kötődés folyamatos érzése. Rendkívül fontos 
még: a biztonságérzet, a félelemmentes kisgyermekkor, izgalmas lehetőségek, kihívások és a 


végtelen kalandok. 


A kutatók egyetértenek abban, hogy az emberi életút kritikus szakasza a kisgyermekkor, 
melynek során az agyi hálózat — a szavak, a zene, a szeretet és a gondoskodás által - 
rendkívüli módon sűrűsödik, az idegpályák velősödnek, az idegsejtek nyúlványai igen gyors 
ütemben szaporodnak. Az idegrendszer korai stimulálásának elmaradása komoly és végleges 
károkat okoz. Tudjuk, hogy a korai életévekben az agy végtelenül képlékeny és határtalanul 
fogékony, az agyi plaszticitás miatt a korai fejlesztésben résztvevő szülők és szakemberek 


felelőssége vitathatatlan. 

Az emberi élet első éveire a teljesség, a tökéletesség a leghelyesebb kifejezés, hiszen a 
gyermekkor alapjaiban meghatározza az egyéni életutat. Így tehát központi kérdés, hogy mit 
adunk és mit nem adunk gyermekeinknek életük első esztendeiben. Az okos korai 
befektetések egyfajta kulcs a boldog emberi élet megalapozásához. Ezt minden szülőnek és 
kisgyermeknevelő szakembernek meg kell éreznie és értenie, hiszen az ő vállukon nyugszik a 
határtalan és kiaknázhatatlan lehetőség és a rendkívüli felelősség, hiszen a korai évek örökké 


bennünk vannak. 

